Ralhrang Hna Andirhmun Acep Chin Lengmang. - TIMES OF CHIN NEWS\nRalhrang Hna Andirhmun Acep Chin Lengmang.\nMOSCOW, RUSSIA - JUNE 23: head of Myanmar's coup regime, Gen. Min Aung Hlaing speaks during the 9th Moscow Conference on International Security in Moscow, Russia on June 23, 2021. (Photo by Sefa Karacan/Anadolu Agency via Getty Images)\nPosted By: thawngthawng March 12, 2022\nNaitan February 12/2022 ah an tuahmi Unionday ah Min Aung Hlaing biachim mi ngai tikah tlangcung hriamtlai bu he remdainak ser kha abiapi bik ah achim. Cuhlanah arak chimbal lo mi bia achim mi cu; ri khiah lo in ramkhel kong kan iceih lai timi bia hi a si. Aluancia caan ah ramkhel kong an iceih mi zohtikah ralhrang pawl ‘ri ‘ khiahmi tang lawngah rak iceih asi tawn. A umtuning cu ‘ri’ kan khiahmi lawngah kan iceih khawh ,’ri kan khiahmi ah nan hna atla lo ahcun um ko uh, ‘tikhi an kalpi peng i,’cu an ri khiahmi tanglawng te ah cun rak iceih asi tikah nang ceipa kei va rit ti lengmang ah kan tla. Cucaah atutan MAH nih ‘ri’ khiah lo in ramkhel kong kan iceih lai a timi hi ‘cuhlan kan iceihmi nak sang deuh in kan kal lai ati duhnak a si.\nCuhlannak sang in ‘ri’ khiah lo mi ramkhel kong kan iceih lai a timi hi thencheunak policy hman aduh caah a si. Ralhrang pawl an tinhbik mi cu NUG – PDF le tlangcung hriamtlai phu hna thencheu hmasa hi a si, Cucaah tlangcungmi he remdaihnak ka ser khawh ahcun NUG le PDF hi fawi tein ka tei hna lai a ti caah tlangcung hriamtlai phu ra uh ‘ri’ khiah lomi ramkhel kong kan iceih lai ahun kan tinak hi a si. Asinain tlangcung hriamtlai phu pakhat zong nih an hna atla pi loh. Cucaah cuhlan arak hman tonmi phu khat he remdainak ser in phu khat va tuk hna timi strategy kha atlamtling tiloh, Hihi aral sunghnak ngan taktak asi teh lai.\nHriamnam thatha alak tonnak Russia le Ukraine ral an thawh caah cuhlan bantukin hriamnam alak khawh ti lailoh. Cu chinchap ah ralhrang bawi pawl nih Russsia ramah an ichiahmi phaisa zong chuah khawh lo in thawngtla dirhmun bantuk asi tikah an thaw apit ter chin.Ralhrang pawl ruahnak ah Russia le Ukraine raltuk nih hin Vawlei pi nih Kawlram lei an rak hoih mi kha R le U lei ahoih lai i, cu nihcun kan lam a awn ter deuh lai ti an ruat nain, anmah lam pit chinnak tu ah aa cang.\nNaitan ahkhan China Tuluk nih NUG foreign Minister Daw Zin Mer Aung sinah PDF nih gas pipeline hi rak kan hrawhpiak hram hna hla seh,tiah nawlnak an tuah. Hihi ralhrang pawl caah cun apa nih afa kha san natlailo tiin ahlawt mi bantuk khi a si. Khelkhat in kan chim ahcun China nih hin MAH ka gas pipeline hmanh na veng khawh lo caah chawnh awk nai tlak lo tibantuk khi a si. Cucaah ralhrang pawl nih hin mah tluk ralkap thazaang an iphazo lo bu hin China pipeline hi ven chih an hau. aruangcu an ven khawh lo ahcun China nih akan hlawt lai tihi an phang . Hihi atulio ralhrang pawl an lu ari taktak mi pakhat asi ve.\nMAH ai ruahnak ahcun ral atei lomi ralbawi hi ka tlongh hna lai i, ral ateidingmi ralbawithar ka kaiter hna lai ti hi a si. Cucaah ralbawi hlun zeimawzat ahlonh hna i ralbawithar akai ter hna. Asinain ralbawi thar akai mi hna nih ral kha an tei deuh hlei loh, Chinchap ah ralbawi tam ngai nih an zamtak chinchap rih. Hihi MAH caah cun akut pakhat akiak mi bantuk khi a si.\nNaitan ah Arakan Army /AA nih Arakan duhning in ramleng mi he ibawmh in ram kan dirh lai, ‘tiah statement an chuah. Kanmah tein Inndang kan chuak lai ti khi MAH thawng an hun thanh mi a si. AA nihhin ralhrang hna hi an kap hna lo nain an politics kalpi mi hi ralhrang caah cun voksa hang a sa taktak mi aidin sual i, chak ah le zoh a chiah caah alemh chih i achung vialte akangh dihmi bantuk khi a si. Cucaah AA nih ralhrang hna hi an kah hna lo nain, an kalpi mi politics nih hin MAH chingril hi fak ngaiin a kangh ter.\nNihin tlangcung mi ral kan tukmi zohtikah cuhlan nakin teinak tam deuh kan hmuh, Kan ral zong atha deuh,,,cuhlan nakin kan ilungrual deuh fawn, Khattalei ah PDF le CDF hna zong cuhlan nakin raltuk an thiam deuh,,,an meithal zong duhsa in athangcho chin lengmang. Tlangcung hriamtlai phu le PDF kan thawn chin lengmang tikah, ralhrang pawl caah cun thlankhur he an i naihchin lengmang nak asi caah, ralhrang pawl an lu ari bikmi cu mahka zawn te hi a si.\nAtulio ralhrang hna an dirhmun hi a lamkip in a cep chin lengmang cang. Kan pupa hna nih pawpi rawltam sa a seh khawh ti lo mi khi athih lai ahcun a sual khun an ti bantuk in ralhrang pawl hi an sual chin thluahmah. Hihi an thih nak thlankhur an naih chinleng mang caah a si.\nCucaah atulio ralhrang pawl an hrang chin lengmang mi hi tihnak le lungdongh nak ah hmang lo in teinak lam kan i naihchin lengmang cang ti tu in lung thawnnak he hmai hnor chin ko usih. Teinak thantar kan lak khawh dengmang cang. Credit: Van Neih Thang


2016 CND & Norway Chin Football Championship kong thawngthanh – Chin Community in Norway\n2016 CND & Norway Chin Football Championship kong thawngthanh\nJanuary 21, 2016 ccn 0 Comments\nNorway khuakip um kan miphun khat vialte nan dam cio hna maw? Nan rianttuan, cacawn le cawlcangh khuasaknak cio ah nan tluang cio lai tiah ruahchannak kan ngei. Kum hlun adih i kum thar kan hun luh tikah thil thar tampi kan hun ton ve bantukin, kan tuah tawnmi tuah tthan ding thil tete zong an hun kan chuah hnawh tthan ve. Tutan zongah zapi nih kan theih awk a tlakmi le kan i tel cioding thil asimi kongah thawngthanhnak kan hun in tuah tthan hna.\nChin National Day 2016\nCND cu kum tin tuah tawnmi asi bantukin 2016 zongah Norway hmun li ah CCN hruainak in tuah dingin kan ceih. Hmun 4 tuahnak le tawlreltu ah thimmi upa le hna cu a tanglei bantukin asi.\n1. Nord Norge (Pu Sang Uk Cung Zinlawng)\n2. Oslo Area (Pu Leng Dun)\n3. Aust agder + Telemark (Vanlentine Thang – Valte)\n4. Vest agder + Rogaland ( Sang Cung Lian + Peter Sang Lian Thang)\nAcunglei CND tuahnak hmun cioah CCN nih atlangpiin i tel dih seh tiah duhmi cu;\n1. 2016 Chin National Day cachuah (statement)\n2. Norway ah Chinmi Fagbrev, Degree, Mintthatnak (rianah/cawlcanghnak pakhatkhat) a hmumi hna “Lunglawmhpinak Roca” peeknak.\n3. CND background i khat kho cio seh (CCN nih suai liomi vakok cuangmi screen i hmang kho cio seh).\nMah le area cio ah CND timhtuahnak cu ttuanvo ngeitu kan pa le hna nih an tawlrel cuahmah lio asi. CND tuahnak theih ciami hmunhma lawng siloin a dangdang ah kanmah lungtho tein le local base buu cawlcanghnak in ai timhtuahmi kan um ahcun CCN upa hna sinah thawngthanhnak kan tuah kho ve ulaw, acunglei langhtermi i hrawm dingah kan duhmi pawl i hrawm khawh ve ahcun thil tha asi lai tiah kan ruah.\n2016 Norway Chin Football Championship (NCFC)\nPumpalulh i celh hi minung kan i hawikomhnak le ngandamnak caah a herh lawng siloin team ah ai telmi miphun hna zeitlukin dah lung ai rual, hmunkhat ah an ttangtti kho timi a langhtertu zaangcelhnak zong asi. Norway zongah kan Chin miphun kan phanh hnuah cetlo tein a kan hruaitu upa le hna nih zaangcelh zuamnak a kan tawlrel piak lengmangnak kum 10 leng a kai cang.\nTukum zongah mino pawl nih celh zuamnak um dingin duhnak an ngeih lawng siloin Europe Chinmi kan i hawikomhnak 2016 CCEU conference zong nih a kan herh caah pumpalulh chuih celh zuamnak cu June 29 – July 2, 2016 tiang, Stavanger ah tuah dingin a tanglei bantukin timhtuah cuahmah asi.\nNovember 21, 2015 ah mah kong he pehtlaiin tawlreltu hna le ttuanvo ngeitu hna meeting an thu cang. Budget zong 140, 000 kr (Tingkhat le thong sawmli) suai asi. Hi puai kongah zaanghlei a kan chuahpiaktu ttuanvo nganbik a kan laakpiaktu convener Nelson Lian Ling (Florence pa) cungah le upa dangdang cungah lunglawmhnak roca kan ttial. An meeting phichuak ceihkhanmi tete biapi deuhmi thawng kan in thanh chin ve hna lai.\nNCFC ah telh ding in ceihmi items le tawlreltu hna;\n1. Football – Nelson Lian Ling\n2. Volleyball (nu & pa) – Nelson Lian Ling\n3. Fashion & Talent show- San Mary Lian\n5. Capar tial zuamnak – Saya Van Hei Lian\n6. Group discussion – Ni Tha Bor\n7. Hlasak zuamnak – Ral Siang Mang\nFootball team a chuak kho ding hna:\n1. Hamer area\n2. Elverum area\n4. Stavanger area\n5. Egesund area\n6. Sandnes area\n7. Agder area\n– Football zuamnak laksawng peek ding cawtu dingah ttuanvo peekmi cu, Chan Cung Hnin asi.\n– Budget adih ding, 140, 000 kr chungin 40, 000 tiang (CCN nih chuahding) 30, 000 kr (Inntek Stavanger nih chuah ding), 60, 000 kr (celh zuamnak a chuakmi mah area cio nih chuah ding).\n– Puai a rami mikhual pakhat nih registration fee 200 kr peek ding.\nKan puai ningcang tein kan tuah khawh nak caah ttuanvo ngeitu upa vialte nih zaanghlei cawi lawng siloin mipi zong nih lungthin, thazaang, thlacampiaknak le kan ngeihchiah in kan ttan cio ahcun, kan miphun huap caah tthahnem santlai asi ko lai tiah ruahchannak le zumhnak ka ngei ko. Kan biakmi Pathian tu nih kan umpi seh law, hlawhtlinnak kan pe hram ko seh.\nSang Cung Lian Darchum\nPrevious Previous post: UDI: 2016 ah dawrnak sokmi thong 60 an phan kho\nNext Next post: Chin National Day and National Duty- Robert Siang Lian


Thantlang khua ah zung riantuantu dingmi Naypyitaw leiin minung 10 an phan – The Cherry Par\nThantlang khua ah zung riantuantu dingmi Naypyitaw leiin minung 10 an phan\nNizan 18 march 2021 ni ah Thantlang khuaah Neypyitaw leiin Thantlang khua zung pathum ah riantuan dingin kawl miphun zung riantuantu ding mi minung 10 an van chiah hna. mah zung riantuantu ding an van chiah mi hna cu Bank riantuantu dingmi minung 3 pa pathum, ေက်းလက္ riantuantu dingmi minung 3 Nu 1 Pa 2, GAD riantuantu minung 4 Nu, hna an si tiah thawng kan theih. Credit: The Thantlang Times\nRelchap, Zeiruang ah dah ralkap nih mi an thahmi hna an pum Khuai in an chungthin an lak hna? Ralkap an sual ning hi chim ding um lo. Heh tiah mi an thah. Cu hnu ah mi ruak zong an I lak rih. An thahmi hna ruak pawl khi char dih bak an duh.Cucu a ruang a um. UN nih cu zah a thah hna timi an theih sual lai ti an phan caah si lo. Mi ruak in phaisa kawl an duh.\nMi zeimaw cu nung dam tein an tleih hna I an thah beh hna. A thaizingah an chungle an pek hna tikah an ruak in si cang. An ruak Zoh tikah an thit dih hna. An ttang in an cheu hna I an chungril pawl an lak dih hnu ah an thit hna I an chungle an pek hna. Mi chungril an lakmi cu ralkap nih Tuluk sin ah an zuar hrimhrim lai. A hohmanh nih fiang in hi kong hi theih a si lo nain…Tuluk he an I pehtlaih ning Zoh tik ah le minung kan takpum le kan chungril pawl hi Tuluk nih man tampi in a cawkmi a si ve.\nMi pakhat chungril hi Dollars tampi in Tuluk nih a cawk. Cucaah ralkap an thil tuahmi Zoh tikah mi an thahmi hna an chungril pawl hi zeidah si loin Tuluk ah an zuarh bak hna tihi zumh cio a si. Note..news lakmi cu a si lo. Tuluk nih minung chungril a cawk ning..hackers pawl nih thlithup an tuahmi an hmuhmi si. Minung chungthin pawl hi tayavun in a cawk an ti. Credit: Tlung Ceu Thang\n← A Fak Tuk Hringhran Ko E\nMah Nu Te Hi A Nusal Bak Ko →


kawl pawl nih Mahte Khuakhanlairelnak Pek An Kan Duh Taktak Lo – Zion Tlang Media\nLungfim caan a cu. Central lungthin ah Federal pekding hi um sehlaw, Pinlung agreement ning in a kan pek diam cang hna. Newin chan Pyituh council nih Pinlung agreement a hrawh. Ralkap nih aven caah Tlangcungmi he atu tiang i doh asi.Cabuai cungah politic ramkhel kong tthu ti caan aum bal lo. USDP chan ah Federal kong 2008 constitution ah aum lo. Caah ceih khawh asi lo. NLD chan ah 2008 constitute remhnak dingah biatung dirhnak ah Tlangcung party pawl nih Federal constutution tel dingah asu an chuah pi. NLD nih a telh duh lo. 21 panlong conference cu an tuah. Laitlang NLD cozah kuzale an dih lak 21 pinlung conference an kai ko aho hmanh Tlangcung federal hmuhnak ding bia tung dirh le chim an um lo. CNF in Pu Lian Hmung Sakhong lawng bia tung a dirh a chim. Asinain Chin Aì awh asi kho rih lo. Aruang cu mipi me hmuhmi mipi aiawh asi kho lo. Ram khel dirhmun atlangpi lawng a dirmi asi. Nangmah na covo cu nangmah tein i chimnak nawl na ngeihmi tilipi chung ah naa peih ahau.Cu caah USDP party asimi chin in kuzale an tling cozah an ser i Chinmi caah Federal kong an chim ka theih bal lo. Development cu aho cozah poah tuah khawh asi ko.Lungfim ko uh, Tlangcungmi party dang nih an chimmi kha i rinh awk atha lo. Nang le keimah ai awh ah chimtu miphun party hi a rak biapi tuk ko rua. Na kut tum kha na miphun nih a herh ti kha philh hlah. Tlangcungmi vialte kuttum aa funton ding abiapi caan asi. Tu kum hi Center party pakhat nih cozah a form kho lai lo caah Tlangcung mi partý an tling dih ahcun leelee par bang an rim a hmui lai. Federal kong chim dingah an thazang a thawng lai. Atu hi tlangcungmi thawn caan a herh lio te asi. By Dr.Hrang Bia chung in a tawi nak.\nPrevious Post:Barak Obama le US Media Empire\nNext Post:21st century pinlong conference le Chinmi


Hi “ Sii tlang” hi rak hman hrimhrim hlah uh, tinung tuk a si ning hi rak rel ve\nbysalaicung\tFebruary 10, 2019\tHEALTH & FITNESS, Home\nMethamphetamine timi sii hi vawlei ralpi pahnihnak (Word war II) hrawng ah Rang caah rak ser mi a si nain a tu ahcun mino, ngaknu tlangval tampi nih biatak tein an hman ve cang ti asi. Hi Sii a hmang mi tampi cu tihnak tiang an ton bantuk in an taksa, titvun tiang in a sawng dih i khuaruah har in fahnak nih a chuah hnawh hna. Hi Sii hi Kawlram (Burma) ahcun Rang (Horse) Sii tiah rak auh a si nain a hnu deuh ahcun Methamphetamine tiah an auh tthan, a tu ahcun WY tiah an auh cang.\nHi Sii sernak ah an hman mi cu Pseudoephetamine a si, India ram zong nih tampi a ser chuah, cun Kawlram zong ah hi Sii sernak hi hmun tampi ah a um cang tiah an chim. Hi Sii serchuahnak ding ahhin factory nganpi, Inn nganpi a herh lo, cu caah a thli tein, phungning loin khuazei hmun paoh ah an ser chuah. A cheu nih cun motor chung hna ah an ser tikah police zong nih an thei kho tawn hna lo. Mino, ngaknu tlangval nih an cawk tuk fawn tikah a man hrim a ttha.\nHi Sii a rianttuan ning hi phundang ngai a simi cu “ Lungthawhnak, thisen thawhnak caah a ttha, nupa diriamhnak caah a ttha tuk, rawl ttawm theih khawh a si lo, thabat theih a si lo, a si nain dang cu a ro duh ngai ti asi. Drug vialte lakah a hman a nuambik ti awk tluk in minung cungah rian a ttuan i, hi Sii a hmang cang mi nih cun an hlah siang ti lo. Addicted (Thlah khawh ti lo) dirhmun ah um cang ahcun mithah lainawn zong an ngamh, cun hi Sii tlang an ei mi nih an thluak ah rawhralnak fak ngai in a chuah ter, an lung a lo, thil an philh colh peng, a hnu ahcun an pawpi, an chungril vialte a rawk dih, a chiatnak kong hi chim ahcun chim cawk ding a si lo, cu tluk cun minung caah tihnung mi asi.\nHi Sii tlang hi Kawlram ah a tam taktak tiah an chim, cu pin ah Sumdawng tuahnak ah a hmang mi an tam taktak, Burma in Mizoram, cun Bangladesh, Pakistan le Arab ram tiang an zuar tawn. Mizoram zong hi Burma sumdawng pawl nih Market pakhat dirhmun ah an hmang cang ti a si.\nHi Sii ahhin Pink color le Red ( A sen) hi a laar bik, Mizoram ahcun Damdawi (Sii) sen tiah an auh.\nHi sii hi Sibawi pawl zong nih mizaw cheukhat sin ah an hman pah tawn, Methamphetamine timi min lawng aa tial ahcun a poi tuk lo, a si nain WY timi cafang aa tel chih ahcun a cunglei kan langhter mi tihnung thil vialte a keng mi a si. Hi sii hi a tu lio ah a laar ngai mi, rithaisii pakhat bantuk an hman peng rih mi le, minung caah tihnung ngai mi asi. Cu caah hi bantuk sii na hmuh ahcun rak test ve hrim hlah. Na tongh tham, na hman ve sual ahcun hmanthlak chung na hmuh mi minung bantuk dirhmun ah na phan lai i na chan ttim hlah ah Thlangkhur na phan ko lai.\nCredit: J Ramlian Mawia\nPrevious Kum(6) Pate cu hringtu a nu hmai ah a Lu a tan, hringtu a hram tuk nain bawmchan tu an um lo\nNext Sawnnak: Timh cia in na um cang maw?


A Khuapi Tein Lungre Thei In Mitlau An Kawl Lio Ah An Kawl Mi Pa An Sinah A Um Peng Ko Nain An Theih Khawh Lo Nak A Ruang Nihchuak Bak – HRINGDILDEL LAIRAM\nA Khuapi Tein Lungre Thei In Mitlau An Kawl Lio Ah An Kawl Mi Pa An Sinah A Um Peng Ko Nain An Theih Khawh Lo Nak A Ruang Nihchuak Bak\nTurkey, İnegöl khua i a um mi patung pakhat kum 50 minung cu a tlau i an khuapi te in an kawl hna ti a si. Cuti mitlau an kawl nak ah cun a tlau mi pa nih cun a hodah an kawl mi hi a si ti a theih lo ruang ah mitlau kawlnak hmun ah cun a vai i tel ve. Beyhan Mutlu le a hawi le pawl cu an khuahnar tuk ruang ah zu an ding ti hna i hmun dangah a kal hnu ah cun a rak kirthan ti loh ti a si.\nA hawi le pawl nih cun mah mipi cu an kawl lengmang i an hmuh khawh ti lo ruangah an lungre thei tuk cang i tualchung police pawl sinah an report. Cuti cun police le khua chung mipi pawl nih cun an si khawh chung in het leh chet tiin a tlau nak hmhunhma pawng hrawng ah cun an kawl chih nain an hmu kho ti loh. Lungre thei vansang au in an um hna.\nBeyhan Mutlu pa cu mitlau kawl nak hmun ah cun a ho an kawl ti a theih lo ruangah cun, mitlau kawl cu a va bomh chih ve hna. A chungkhar pawl le a hawi le pawl vialte nih zeihmanh an rak theihthiam lo mi cu khuaruah har thil pakhat a si ko. Cuti cun an kawl tuk cang hnu ah cun an vansan tuk ah a min in thang taktak in an auh chih len ti a si.\nBeyhan Mutlu pa nih cun han khua mi le a hawi le pawl nih fak takthak in a min an auh a theih bak cun, a khuaruah a har tuk i um ta rih uh ziah a tuhi a hodah kan kawl mi cu a si le keicu hika hmun ah ka um ko hih a ti hna hnu ah a hawi le a mah a kawl mi minung vialte cu an khuaruah a har tuk i lunglomh nak in thi deng in an nih a chuak. Mi tlawmngai pawl nih cun Beyhan Mutlu cu an inn ah tluangtein an va thlahliam ti a si.\n← Lem Cang Thiam Minthang Ye Aung : Ralkap Lei Nih Thawngthanh Nak An Tuah Mi Hi Ram Mipi Vialte Nih Rak Zul Dih Uh\nKawl Model Dr. Nang Mwe San Cu Sexy Tuk In Video A Thlah Ruangah A Tawn Mi Thil A Fak Taktak →


Zualko: Rev. Ram Er I A U Sgt. Nung Lian Nih Tu Zing Ah Ruah Lo Pi In Mual An Kan Liam Tak – Chuncha News\nZualko: Rev. Ram Er I A U Sgt. Nung Lian Nih Tu Zing Ah Ruah Lo Pi In Mual An Kan Liam Tak\nApoi tuk hringhran ko mu, Hringtu kan pa le hna nih mual akan liam tak hi cu tuar a fak ko mu. Thihnak hi mah duhbang si lo I, tar le ngakchia no thluk loin Pathian nih kanmah le caan a zat tikah amah sinah a kan lak ko. Zumtu mi a nung rihmi nih mah hi kan I fiang ngai ngai ahau. Pathian nih nun a kan zuah caan tawi teah amah zumhnak ngeih le kan thih tikah amah tangpawngah um akan duhtu a si caah ready tein um hi a kan duh piak mi a si. Kan pa zong Amah Pathian sinah lunglawmh tein a kan kal cang mu. Taksa a nung mi kan si bantuk in vawlei cungah hringtu pa he I then cu a fak bak ko. Kaltakmi vialte Bawipa tu nih intuar zia in thiam ter hram ko hna seh.\nSgt. Nung Lian nih tu zing 11 Am ah ruah lo pi in mual an kan liam tak.TlangRua khua mi asi a nau le Pu ThangRem.Rev Ram Er i an u asi. a thih ning cang voksa hrawm thah an i timh nak ah a tlu i mah hngal lo in si zung ah an tlik pi ko nain an kan liam tak e.Credit: Chanlian\nThawngpang dang relchap ding<<<Atu lio social media ah ceih le chim asi ngai mi Nawi Dam saknak kong he pehtlai in Salai Tialbawiling nih cun a mah hmuh ning le sining cu tang lei bantuk in a chim. Dam pakhat sak tik ah hlathlainak ṭha tein tuah hmasa hi a biapi mi thil asi. Kawl ram sining ah cun atu tiang ah ningcang tein hlathlainak tuah i Dam sak timi hi cu a tlawn ngaingai rih. Ningcang tein hlathlainak ah cun Environmental Impact Assessment, Social Impact Assessment, Health Impact Assessment le Economy Impact Assessment .tbk hi biatak tein tuah a hau leng ah humhimnak phung pawl zong tuah le ser a hau mi asi.\nAtu bantuk Nawi ti kan kham lai timi hi nihin lawng ah a chuak mi kong asi lo, kha hlan kum 4/5 ah khan rak ruah le ceih asi. Ram ṭhangcho pawl nih cun Dam sak hi tha an pe tuk ti lo a ruang cu thil ṭha nak in thil sual a chuah pi a tam deuh. Dam saknak thawng in din ti, mei tha le cinthlaknak caah a herh mi ti…tbk kan hmuh lai tiah ruah asi ko nain kha nak in har nak a chuah pi mi tam deuh. Cu caah Nuclear le a dang sustainable energy lei tu ah an i mer. Atu bantuk Nawi Dam sak timh mi kong he pehtlai in (1) Hakha cu vawlei nem mi asi (Kum 2015 mincimh kan rak tong bal cang mi asi). Cu tik ah khamh timh mi ti tha cu vawlei a nem nih a derh kho dih lai lo.\n(2) Chin ram uknak hi Democracy taktak hmuh asi rih lo. Atu Chin rak uktu pawl hi Lai mi cu an si ko nain an rak ratnak lamtluan hi Socialist chan, Ralkap cozah …tbk ah Cozah rianṭuan dih hnu in Ram rian a ṭuan mi an si, Ram kip ah mi thiamsang tampi a cawng lio tu mino tampi an um Kan ram nih ṭhangthar mino ruahnak deuh a herh. Nawi Dam sak timh mi he pehtlai in dothlatnak ṭha tein tuah asi maw? Myanmar ram ah Dam sak mi thawng in a ṭhangcho tuk mi khua le ram aum maw? A fiangbik ni tahchunnak ah; Timit ti kan kham lai i Hakha din ti kan khim lai tiah a luan cia caan ah ser le tuah asi. Tangka tampi dih le thazaang tampi pek in rak ṭuan asi nain zei a chuak lo.\nCu ve bantuk in Nawi Dam sak timh zong hi Chun mang sawhsawh si lai. Party minthangnak, mah min ṭhatnak le mah ṭhutdan feknak menmen lawng asi ah cun hmailei ah kan ram le kan miphun kan mualphoh sual lai. Ka lawm.\n(Salai Tialbawiling hi Myanmar ram ah BA (English) le Maekhong School, Thailand ah Environmental and Social Science in sianginn a dih mi asi.) aliam cia kum 15 ahhin Environmental researcher in UNEP-Eco peace center South Korea ah Asia-Pacific regions environmental researcher a rak tuah. Enviromental he pehtlai in Asia khua tam nawn ah caan sau rian a rak ṭuan mi asi.Video credit:- Salai Tialbawiling\nLawmhpi Cio Uhsih: Dr. Van Biak Luai Nih Ph.D A Kan Hmuh Piak, Bawipa Ka Caah Na Tha Tuk\nNgaihchiatnak Thawng: Australia Ah Pu Tin Hre ( Ngun Ring Pa) Nih Ruah Lo Tuk In Mual A Kan Liam Tak Ee


Thin Zar Wint Kyaw Zong Free Style Tein A Rak Chuak Ve Cang – Lai Holh News\nBy ronaldaung on September 21, 2019\nMintami muidawh Thin Zar Wint Kyaw nihhin cun aa dawhnak hi a phunphun in a rak langhter ve ko. A caancaan ahcun hot taktakin le sexy taktakim a rak lang tawn ve. Asinain a caancaan ahcun duhnung taktakin le free style te zongin a rak lang ve tawn.\nAsinain Thin Zar Wint Kyaw hi cu a muisam le a tungtai aa dawh ve tikah zeibantuk fashion paoh hi aa thlak dih ve. Sexy tukin thil aa hrukeih ruangah hin mipi soiselnak a tong tuk caah a tukar hrawng cu a zia aa tthinh ngai ve.\nA tutan zong Thin Zar Wint Kyaw cu free style phun in dawh taktakin a rak lang tthan. A nakmi fashion he tarmit a van i benh rih. A muisam le a taksa he cun aa tlak ve hringhran ko. Hi bantuk fashion he a um ahhin cun duh a nung i, a hmu tu ca zongah thadamnak a pek.


Thei Herh : Zeiruang Ahdah U.S Politics Hi Vawleipi Nih Biapi Ah An Chiah – Chuncha News\nThei Herh : Zeiruang Ahdah U.S Politics Hi Vawleipi Nih Biapi Ah An Chiah\nPolitics ahcun aho hmanh kan luat kho lo. Kan itel dih. Zeiruang ahdah U.S politics hi vawleipi nih biapi ah an chiah ti ahcun, US President a tlingmi policy nih ramkip mizapi nun-khuasaknak a hnawrsuan khawh. Cucaah, politics ahcun “oneway or another” in kan ipehtlaih dih. Cucaah, mizapi aiawh ah thimmi hruaitu cu mizapi nun-khuasanak he aa pehtlaihmi riantuantu an si caah an biapi tuk palia. Vawlei cung tuanbia zoh tikah, Politician tthalo/hruaitu tthalo nih mizapi harnak an pekning hi tuksaphur a si. Hitler in, Stalin in, hruaitu tthalo kut in Millions in minung an thi.\nCucaah, Mizapi aiawh ah thim hnga dingmi hruaitu cu an recorded/ ttuanbia le an zia/characters hi biatak tein zoh cio a si. Zeitluk biachim an thiam zong ah, zeitluk an fim zong ah an characters a tthat lo ahcun, hruaitu dirhmun an phan tikah a tuar dingmi cu mizapi kha kan si ko lai. 2020 Election boruak ka zoh tikah Mino tampi politics ah an lung a lut. A tha tuk ka ti. Cucaah, Politics ah a lung a lutmi vialte nihcun, atu tein recorded ttha ttial izuam ding a si. Hruaitu dirhmun nan icuh cio tikah nan recorded kha mizapi nih zoh cio a si te lai.Credit:Zasang Cinzah\nThawngpang dang<<Dr.SaSa, NLD အောင်နိုင်ရေး ai tel mi cungah a lunglawmhnak a langhter cang. Dr.Sasa zong tulio lungrethei ngai in a rak um. Chin ramkulh NLD nih teinak an hmuh khawhnak ding ah Dr.Sasa zong Campaigner ah telh a si timi thawngpang a um hnu ah a lung a arak I nuamh lo nak tete zong a rak um ve. A mah a chim ning ahcun NLD party ah luh in, Campaigner tiang va si ding hi Biachahnak ka tuah mi a si rih lo tiah a rak chimh. Lungtlinnak felfai tuah loin ka min an lanhgter kha a si tiah arak chim.Hi kong he pehtlai in Dr.Sasa nih a mah pumpak in pehtlaihnak tuah a rak si I,cu ahcun NLD Campaigner si ding in biachahnak taktak a mah pumpak nih a rak tuah rih lonak kong cu an kan rak chimh.“Biachah nak fel zeihmah ka tuah mi a um rih lo tiah a rak chimh. Bia i ruah lio lawng a si rih. Cu caah thlacam nak in ka bawm cio hram uh ti zong in a rak chim fawm. Pathian sin in a ra mi fimnak, thawnnak ka hmuh khawh i a dik mi biachahnak ka tuah khawh nak ding ah Pathian ka hal piak cio hram uh” tiah Dr. Sasa nih a rak chim.Ca an kan kuat nak Screenshot zong a um nain zapi sin ah kan langhter lem lo tiah arak chim. A biapi bik mi cu Biachahnak fel raltha tein ka tuah khawhnak ding ah Pathian sin ah ka hal piak cio uh a timi hi a si\nTutang ah a mah nih cohlan nak a tuah nak le ai lawmnak cu mipi sin ah langhter nak a tuah Cucu a tanglei ta an si:Chinmi caah hero bantuk a si mi Dr. SASA nih cathanh a chuah cang, Chin ram NLD caah biatak a chuah ve cang lai tinak a si. Chin ram NLD nih teinak an hmuh nak hnga caah Dr. Sasa min an langh ter ve mi kong ah a tu bantukin fianghlang tein cathanh a chuah hi a si.Cathanh chungah” Chinram NLD nih keimah zong akan telh ve caah ka lunglawmhnak ka chim kholo e tiah a chim. A sinain Chin mipi ca le Chin ram caah a si lai tiah a chim fawn. Pathian nih dirpi ko seh. Dr. Sasa cu zumhtlak a si peng ko caah Chinmi a kan deub hrimhrim lailo tiah kan i ruah chan ko. Amah nih a tial ning tein..


Pi Cherry le a ttuan hawi hna nih’Dr Sasa cungah an lungput biathli a pholang lawlaw. – Lai Lungrawn Post\nPi Cherry le a ttuan hawi hna nih’Dr Sasa cungah an lungput biathli a pholang lawlaw.\nNovember 3, 2020 November 3, 2020 admin Myanmar News\nRelchap Pa le pa Nu le nu sualnak nih a hrin mi harnak\nKan theihbantuk in Pathian nih Pa le pa Nu le nu sualnak hi a huat tuk mi a si. Cu a huatnak cu Bible ah voitam pi a kan tial piak i tuah lo awk ah a kan chim leng mang. A nain khrihfa a si ve ko mi libaral pawl nih cun zeiah an rel lo. Minung nih zalonnak kan ngeih caah tuah kan duh mi paoh kan tuah khawh ko tiah an ruat. Pathian nih minung hi a nawlbuar ding tiangin zalonnak a pe lo ti hi an theih lo. Cu ruang ah an duh paoh in an nung hi vawlei cung ram tam pi nih Obama hnuzulh in Pa le pa Nu le nu itthit umh nak nawl cu rampi phunghram ah an ser cio.hihi a tu chan ah Pathian thinhun nak a kawh tu sualnak ngan cem ah a cang.\nBible cacaang tlawmpal in ka vun tial chih lai. lai mi zawng nih zeirello phun in a um mi kan um caah hihi kan hngalh ding ah rak ttial chi ka duh.\nNu he ih ti bantukin pa he na it ti lai lo; mah cucu fihnung a si. Cun zei saram paoh ihpi in i thurter hlah, nu zong nih saram he ih òi awkah i pe hlah seh: mah cucu thil ningcanglo a si. Mah thil hna chung hin a zeihmanh hin i thurhnawmhter hlah u, zeitintiah nan hmai i ka hlonh laimi miphun hna nih hin mah thil hna hin an i thurter cang i ram cu a thurhnawm cang i cu caah a that lonak kha dan ka tat i ram nih cun a chung i a ummi kha a luak hna.\nA dinglomi nih Pathian pennak an co lai lo ti kha nan hngal lo maw? Nanmah le nanmah kha i hleng hlah u. Nupa sualnak a tuahmi hna, siasal a biami hna, ṭaangdang a pommi hna, nu le nu, pa le pa sualnak a tuahmi hna, …hna nih Pathian pennak an co lai lo.\nCacaaang dang tampi a um rih\nPathian nawlbia an tlinnak\n1. Genensis 19:1-26\nSodom le Gamawrah cu cu nu le nu pa le pa sualnak an tuah ruang ah Pathian nih van lei in kakmei a sur ter i an khua cu a hrawh dih.\nJakob fahniang Benjamin miphun cu nu le nu pa le pa sualnak an tuah ruang ah Pathian nih Isreal mi vialte kha a tuk ter hna i an rak thah dih hna i ralkap minung 600 te long a rak ngan hna.\n3.2008-216 in Obama nih pa le p nu le nu i umh khawh nak sualnak phunghram cu US ram in tuah hram a thawk i vawlei cung ram tampi nih an tuah ve caah a rauhhlan Pathian nih vawlei pi cu Covit zawtnak in dan a tat colh.\nNihin Covit zawtnak hi Vawleipi nih nu le nu pa le pa sualnak phunghram a fehter nak theipar Pathian nih a kan zunter mi a si.\nU.S.A Politics le Myanmar Politics then awk a tha ti lo.


A poi ngai cang, Chinmi tampi cu ttihnunnak hmun “High Risk Alert’ ah an um cang. Na tuah ding mi\nUS-ah COVID-19 zawtnak ruangah mi 37,889 an thi cang. A damlo mi hi 715,105 an phan cang. Nizan in Nihin tiang news stories tete ah Covid19 nih Essential stores pawl a von den cuahmah cang. Caw sa thahnak ‘Meat productions’ ‘warehouse’ McDonald ti ban tuk essential stores ah confirmed cases tete an um hna.\nChinmi hi essential stores ah riantuan kan tam caah, “High Risk Alert” ah kan um cio cang hna. Food productions pawl cu khar awk a ttha lo. Cucaah, Risk tampi lakah a ttuanmi kan tam tinak a si.\nCun, kan Chin communities lak zongah confirmed cases a von kar thluahmah. DC area an a thimi kan ngeih. Battle Creek ah pakhat kan ngei rih. Cucaah, “extra caution” a hlei in iveng kan herh ngai tinak a si. Covid 19 hi a ngan a dammi le mino caahcun ttih tuk awk cu a si lo. Seasonal flu bantuk a si.\nAsinain, a khamhnak le a damhnak sii a um rih lo caah, Kum upa pawl le damlohnak dang a ngei ciami pawl caah ttih a nung tuk. Cucaah, kan nulepa an himnak ding, kan taar le an himnak ding, kanmah cio zong kan chung ah damlohnak dang a um le umlo a hngal lomi vialte kan caah High Risk a si caah, kan Inn chungkhar ah Virus luhpitu silo ding hi pakhat cio kan iralrin a herhnak cu a si\nPastor David Lah hi minung lei hmuhning ahcun a mual a pho ti khawh a si…….“CoronaVirus hi scientist nih an sermi chemical, a leak mi a si” tiah evidence a lomi cu, a si taktak bantuk in a sermon i, ngaitu tampi Lungaw-ttawm in a chiah hna. “ ziah, upat ngaimi cawnpiaktu nih mahbantuk pi cu a chim hnga,” tiah comments an pek cio.\nLaimi tampi hi miphun le biaknak kong ah kan Lung a rang deuh in a lang. Tedim ah Covid 19 an hmuh kong an thanh tikah, “a dik lai lo. Chin miphun an kan namneh a si” tiah tampi nan zai colh. “Racism” a si tiah nan tlikpi. Nain “ caan times” nih nan palh an hngalhter hna.\nCovid 19 Virus in a zawmi cu vawlei pumpi ah 2 millions an phan cang. A thimi hi 126,812 an phan cang. Laimi chungkhar sin zong ah a phak cuahmah ve cang caah, ileng kai kha hrial bak rih ko hna usih. Iralrin hi si/medicine thabik a si ko. Nuam tein ilengkai khawhnak niceu ttha kan hmuh zau ko lai. Credit- Zasang Cinzah\nBe the first to comment on "A poi ngai cang, Chinmi tampi cu ttihnunnak hmun “High Risk Alert’ ah an um cang. Na tuah ding mi"


Lungthli Tum: Ralkap Zia:Kahdaihnak Kongah Lunghrinnak A Um Than Colh Cang\nRalkap Zia:Kahdaihnak Kongah Lunghrinnak A Um Than Colh Cang\n2nt Left khi Lt-Gen Myint Soe a si. Nizaan MPC thawngzamhnak\nMarch 30 ah ram pumpi huap kahdaihnak minthut ding in NCCT le UPWC nih hnatlaknak an rak ngah i nizaan zong kha kahdaih hnaltaknak draft zong President mithmai ah min an thut. Nain,ralkap nih cun 2008 constitution tang lawngah kahdaihnak kan kal pi lai an ti peng rih ko tiah Irrawaddy le 7Days News nih an thanh.\nRalkap nih 6 points in kahdaihnak kal pi an duh, mah 6 points chungah hin tlangcung hriamtlai phu nih an cohlang kho bak lo mi hriam chiahter nak 'disbarment' timi a um. Mah six points ningah cun kahdaihnak min thut hnu ah tlangcung hriamtlai phu nih an hriamnam an chiah a hau ding a si. Nain, tlangcung hriamtlai phu nih cun an hal mi 'federal puitling' an ngah hlan lo hriam chiah an timh ve lo.\nMah hriamnam chiahter nak le ralkap kong hi tuan deuh NCCT le UPWC an rak i chonh ah khan kahdaihnak minthut hnu political dialogue tik lawngah ceih te dingah hna tlak a si. Nain, ralkap cu a lungthul ding ai timh bak rua lo.\nHi hriam chiahter kong le six points i tlaih peng nak ding kong hi nizaan NCA draft min an thut hnu thawngzamhnak ah ralkap bawi Lt-Gen Myint Soe nih a chim mi a si. NCCT hruaitu Nan Han Tar zong nih fak ngai in a leh ve, kan hal mi 'federal puitling' kan ngah hlan lo hriam kan chiah kho lo tiin. An nih hi hmunkhat te ah thawng a zamh ti mi an si.\nRalkap nih mah six points kan i tlai peng ko lai an ti mi hi tlangcung hriamtlai phu caah cun lung rawk ngai a si. NCA min an thut ding zong hi ruahchannak a tlawmter ngai than. A puitling mi 'federal' an kan pek lo le political agreement ngah hlan ah hriam chiah ding 'order' pek a si ah cun kahdaihnak um kho dawh a si lo. Abik in KNU le KIA cu fawi tein an hriamnam chiah duh dawh an si hrim lo.\nPosted by Lungthli Tum at 12:09


Tuksum ngai a si: Kyaw Kyaw hma a tuarning an chimmi cu tuksum ngai a si – Chin World News Evening\nTuksum ngai a si: Kyaw Kyaw hma a tuarning an chimmi cu tuksum ngai a si\nJanuary 6, 2021 Salai Van Chin News\nKyaw Kyaw A Thihnak Kong Ah Mit In A Hmu Mi Hna Le Hna In A Thei Mi Hna Nih An Chimmi Hi Zoh Ti Tuah Hna U Sih. Kyaw Kyaw Ruang Sawngbawltute Leh Beng Ngeia Hria A, Mit Ngeia Hmutu Te Sawi Hi I Han Bih Ho Leh Teh Ang. Kyaw Kyaw ruak an va hmuh lio ah hian a taksa pumpaluk chu a khawng dih cang.\nA kut hna zawng hi nemter khawh ti lo tiangin a khawng dih! A ruak an lak i Sangau a Pu le inn an rak phanh ah hin, Mawtaw chung in an cawi lio ah, Kyaw Kyaw a hngaw cu a thlai in aa thlai ko, an zumh ning ahcun a hngawng hi a kiak theu lai tiah an zumh! Cu lawng si rih hlah, “A Hnak Ruh” pakhat hi a kiak hrimhrim ko rua tiah zumhnak an ngei. A “Kiu” zawng hi a kiak mi bantuk in a um.\nSihmanhsehlaw, Postomortem tuah lo mi cu mit in hmuh mi le hna in theih mi lawng kha an si ko caah rinhawk an tha lo. A ruak an tuamhlawmtu hna nih hin Kyaw Kyaw a hnu lei hi a phing tuk i, zawr deuh seh tiah kan hmeh piak mi cu zei san a tlai lo tiah an ti hna, kan theih nak men lawng an si cang. Tha tein siibawi te nih zohfel lo mi cutin khatin tiah chimawk a tlak lo mi an si fawn.\nKan theih cia bantukin Kyaw Kyaw a umnak hna nih hin an fa le nau bantuk in an dawt ve mi a si tikah, A pu nih Kyaw Kyaw an hrem ti a theih leh cangka in, YLA hruaitu hna cu an Nupa in an va fuh cawlh hna. Cuticun, Kyaw Kyaw a vuatu hna cu, fakpiin nan vua maw tiah an hal cawlh hna i, fak pah ko tiah an leh, Cuticun, Kyaw Kyaw a zohkhentu Pu Fela nih cun a thai zingah cun, a fale pahnih cu Kyaw Kyaw va zoh ding le, a herh ding mi sii pek dingin 2812.2020 Monday zing ahcun a kal ter hna.\nA fa le nih Kyaw Kyaw riahnak lo an va phanh ahcun Kyaw Kyaw cu a rak thi diam cang. A taksa zawng a khawng dih cang tiah an ti. Hika i a thihnak dum zawng hi Kyaw Kyaw nih a tuah mi a si tiah, a um nak Pu Fela nih cun a chim. An duh poah in an kan ti rih lai maw? Ka peh than te lai! Source: Dong Va\nA sunglawi tuk hringhran: Rev. Dr. Bishop No Chum te nih mi harsa Blanket zun thongkhat (1000) bamwhnak an pek hna


Khah Tlangcung Mi Kong I Tel Bak Loin Cozah Nih Tuah An Timh Mi – Chin World News Evening\nKhah Tlangcung Mi Kong I Tel Bak Loin Cozah Nih Tuah An Timh Mi\nJanuary 4, 2020 Salai Van World News\nTlangcung mi konglam aatel lomi Tulio Kawl Cozah Upadi remhnak. 45 committee Upadi remhchun tu nih Hlutdaw ah chuahpi an timh mi Upadi konglam 3675 ah Tlangcung mi nih ramkhelh hnawh chan mi aatel lo. Tlangcung party hna i tel ve aherh nak lamhruaitu si hram seh. Naakap le Khing kahphun in Tulio cozah nih Upadi remhnak ah Tlangcung mi cu ankan tuahto tiah Daw Nan Moe, Ta-ang Palong Amyotha Party, Pyithu Hlutdaw, Mandung Myone nih a chim.\n45 committee zong ah Tlangcung mi le Kawl party hna minung zat i tlukruan nak um bak loin “Anmah kawl miphun duhning lawng in kal pi kha an theih ko raw raw nain” kutthlir le vote in biachah an timh caah Tlangcungmi caah santlai tthathnem mi le eibar chuak mi upadi asi khawh lai lo. Hi bantuk Upadi remh nak nih hin Miphun hna karlak ah i remh than nak lam ah an kan hruai khawh lai lo btkin PEACE timi remdeih nak zong a um khawh ti lai lo.\nTulio Cozah nih Remdeih nak hi biatak tein tuahtuan le i hmaithlak a duh ahcun Tlangcung mi hna duh mi, kum 72 leng hal cangmi le Hriamnam tiang tlaih in ramkhelh mi Federal Democracy kong hi usa pekin Upadi remh ding tu asi deuh. Nain Federal kong le Tlangcung mi Tinvo-Covo kong le Tlangcung mi caah Amakhan mi Upadi hna kong lam pelte hmanh aum tilo.\nRalkap le USDP nihcun Tlangcung mi Federal Democracy tlintertu Upadi hna kha remh ding in an hna tla ve ko. Mipi cozah asi mi NLD tu nih hnuchit diam in Democracy sawh sawh lei ah kalpi tu Upadi hna lawng remh an duh. Vawlei cung khuaruah har thil cazin ah aatel ve mi asi. Tlangcung mi hna kong lam usa pek in Upadi remh lo nak aphi cu: Kawlram ah Ral daih ti le Dindeih nak aum khawh ti bal lai lo. Ral i tuk le i thah nak a um zungzal lai le NCA zong alam thluan hlah seh ti ko a lawh ngai fawn.\nDemocracy sawh sawh lei panh in remhding mi Upadi cu Ralkap he hlutdaw chung ah an i zuang hnawh lo lawng asi hoi. Ralchanh le ralkah in Ralkap le NLD cozah an si mi nih hin Upadi remh a har chin chin lai ti nak asi. Ralkap le NLD Anna i zuam cawh mi tu alawh dueh. Upadi remh mi le Agenda timi Biatung ceihkhan he aa lawh bak lo. 2020 thimhnak hlan ah Upadi remh an i timh mi cu Federal aherh lo mi kawlram miphun covo le biaknak kilkam tu lwang asi hnga i Tlangcung mi caah cun Voihnih thum thih kan hluan ve cang lai.\nCucaah hmai lei thimh nak ah Tlangcung mi pi hna nih Tlangcung mi party dirhkam in, chanchuah lawng ah, Federal Ukphung, Tinvo, Covo, le kan sung cia mi hna, lak tthan awk ah, a hlutchuak kho ding kansi. Kawl party le kawl policy tang ah um bu in le cawlcang buin, Federal le adang Tlangcung mi kong lam hna, ceihkhan le Upadi ser aum khawh lai lo caah asi, a ruang bik cu. Saya Rung Kaw\nLainu Tihnung Taktak Na Si Zaan Khat Ah Dollar 350 Fihnung Taktak Na Si\nKhah Patthawng Rung Lian Ceu Biafang Cu Celh Ding Si Ti Lo


Laithil Min Cawnnak Part I – DOH PHIT\nLaithil Min Cawnnak Part I\nOctober 31, 2018 admin CAHOLH 0\nHlan lio Laimi nih rak hmanh tuk mi thil hna hi chanthar ahcun an mui hmuh awk zong an har ngai cang, cun a min cu an chim theu tawn ko nain zeiset asi timi zong a lungfiang lo mi tampi kan um theu lai dah. Cu caah tlawmpal tete in tenh piak chih khawh kan zuam hna lai..\nBukbau hi chanthar holh cun Thingkuang asi loah Bizu ti zong in auh khawh asi. A ruang cu hlan chan ah bizu le thingkuang a rak um lo tik ah an thilpuan hna chiahnak ah tiah bukbau hi an rak hman mi kha asi.\nAtu ahcun bukbau mui hmuh awk hi a har ngai cang mi kha asi.\nKhette hi Rua in asi lo ah Hripi (thithat) in tah mi asi i a fek ngaingai mi kha asi. Thil hme tuai deuh chiahnak ah rak hmanh mi asi. A hlei lak le hman colh ding pawl kha an rak chiahnak asi.\nKhette zong hi atu chan ahcun hman asi ti lo tik ah a mui hmuh a har ngai cangmi kha asi ve.\n3.. Nurel (darawn)\nNurel (darawn) hi cu facang zun tik ah a hlei in hman khun mi kha an si. Cun atu chan bantuk in facang chiahnak Tin tibantuk a um lo tik ah facang chumhchuan dingmi chiahnak ah an rak hman mi kha asi. Nurel tu hi cu hmuh awk cu a um pah lengmang ko rih.\nPher hi Rua asi lo ah Ruangal in tahmi asi i facang pho nak ah rak hman mi kha asi. Chanthar ahcun sirpalin (muka) a chuah cang tik ah a tongh tham zong a fawi zang cu caah pher hi cu hman tuk asi ti lo.\nAtu kan chan ahcun hmuh awk a har ngaingai ve cang.\n5..Sum le Sumkhal\nHlan lio chan i facang le Kaawm (fangvoi) te hna rak phomhnak ah a hlei in hman mi asi. Cun sum ahhin cun a phunphun phomh awk tha mi paoh phomh khawh asi ko nain Facang phomhnak tu ah rak hmanh deuh mi asi.\nAtu chan ahcun a mui hmuh awk a har ngai ve cang. A ruang cu facang rialnak seh thatha hman cio asi tik ah sum in facang phomh mi cu an um ti lo ti awk asi.\nNote: a dang zong peh than khawh kan rak zuam te lai.\nDate tuahding ah Messi le Ronaldo ah hodah na uar/duh deuh timi Spanish Nungak pawl Bia an hal hna nak (video)\n“Kan i thit-umh nak hi ni zan bantuk ah ka ruah peng” Zarni


Sifah Harnak Vialte Donghnak\nJehovah kong Sang Sang nih a chimhmi vialte nih Pa Lian cu a lung a suk tuk ko nain a lung a buaitermi thil a um rih. Sang Sang kha hitin a hal: “Jehovah cu zeizong vialte a sertu ṭhawnnak le dawtnak a ngeimi a si ahcun vawleicung ah zeicah sifah harnak hi mah tluk in a tam hnga? Buaibainak hna hi zeicah mah tluk in kan ton hnga?”\nSang Sang nih Pa Lian kha hitin a ti: “Na biahalnak cu a ṭha tuk. Mi tampi zong mah kongah an lung a buai ve. Jehovah i a sining hna kan ruah tikah atu vawlei thil sining ṭhalo hna hi minung caah Pathian nih umter a duhmi a si lo ti cu a fiang. Cucaah mah thil pawl an umnak a ruang kha hngalh awkah vawlei ca i a hramthawk Pathian tinhnak le mah aa tinhnak zeitindah a can ti kha kan hngalhthiam a herh.\nCun vawlei sernak rian kha Jehovah Pathian nih a liim tikah zeitindah a hmuh ti kha Sang Sang nih Pa Lian kha a chimh. Sang Sang nih a relpiakmi Baibal cang cu mah hi a si:\n“Pathian nih a sermi thil vialte cu a zoh i a lung a si ngaingai.”—Genesis 1:31.\nVawleicung ah Jehovah nih a sermi vialte lakah aa thleidang bikmi cu a hmasa bik minu le mipa an si. An min cu Adam le Evi a si. Pathian nih a sermi thil dang vialte bantukin annih zong mitling in a ser hna, cucaah annih cu vawleicung ah zungzal in an nung kho. Pathian nih Eden dum tiah auhmi aa dawh tukmi hmun ah a umter hna. Mah hmun ah nuam tein an nun khawh nakhnga an herhmi thil vialte kha a pek hna. An herhbaumi zeihmanh a um lo. (Genesis 2:8, 9) Mah lengah Jehovah nih fa tampi ngei u law vawleicung ah khat hna seh tiah a ti hna. (Genesis 1:28) Chim duhmi cu a donghnak ah vawleicung pumpi hi a tling i a nuammi minung chungkhar in a khatmi paradis ah a cang lai tinak a si. Mah cu a ṭha tukmi ruahchannak a si.\nCu a si ah zeidah a palh? Sang Sang nih Pa Lian kha Baibal in hngalh awk a fawimi mah fianternak pakhat hi a relpiak:\n“Sualnak cu mipa pakhat thawngin vawleicung ah hin a tlung i cu sualnak nih cun thihnak kha a ratpi. Cun mi vialte cu an sual dih caah thihnak nih cun a ciah dih hna.”—Rom 5:12.\nDawtnak a ngeimi Pa pakhat in Jehovah Pathian nih Adam le Evi kha zulh awk asiloah phunglam cheukhat kha a pek hna. Mah kha an zulh ahcun Paradis ah an nun khawh peng lai lengah mah dum kha an zohkhenh khawh lai. (Genesis 2:15-17) Fimnak a ngeimi Pa pakhat in Jehovah nih a chimmi kha hramhram in a zulhter hna lo i nawlngaimi fale si awkah anmah tein a thimter hnanak thawngin amah kha zeitlukin dah an dawt ti langhternak caan a pek hna. Zalong tein i thimnak nawl kan ngeih bantukin Adam le Evi zong nih an ngei ve. Zeidah an rak tuah?\nNgaihchiat awk cu Adam le Evi nih Sertu lamhruainak zulh canah an lam kha anmah tein an i thim. Cutin an i thimmi cu sual a si. Sualnak an ngeih caah mitlinglo an hung si. Mitlinglo an hung si caah Adam le Evi cu an tar i an thi. Cutin a sinak cu Jehovah Pathian nih a phunglam hna kha nan zulh lo ahcun nan ton lai tiah a timi hna i a phichuak a si.—Genesis 2:17.\nKan zapi tein Adam le Evi tefa kan si caah tlinlonak ro kan co, cucaah kan tar i kan thi. Asinain minung caah Pathian tinhnak cu aa thleng lo ti kha Sang Sang nih Pa Lian kha a zumh nakhnga a chimh. Dawtnak a ngeimi Pa pakhat in Jehovah nih minung kha Paradis bantuk a simi vawleicung ah nunter a duh rih ko hna. Sang Sang nih Pa Lian le Sui Sui kha mah Baibal cang hi a hmuhsak hna:\n“Van cu Bawipa nih a ser hna, amah cu Pathian a si. Vawlei kha a ser i a siam, fekte le suapi nguh in a ser, vawlei cu thetse ram, ram pakpalawng ah a ser lo, minung umnak caah a ser.”—Isaiah 45:18.\nVawlei caah Pathian i a hramthawk aa tinhnak cu a tling lai\nSang Sang nih Pa Lian le Sui Sui kha Baibal ah a ummi a ṭha tukmi biakam vialte kha a theihter ṭhan hna. Zawtnak, fahnak le sifah harnak a um ti lai lo, mi vialte caah tirawl tampi a um lai, inn ṭha lo ṭha an ngei lai i thihnak zong a um ti lai lo. Mah thluachuah vialte cu vawlei Paradis ah zungzal in nun ding timi minung caah Pathian i aa thleng kho lomi a hramthawk aa tinhnak i a cheubang an si. Sang Sang nih Pa Lian kha mah biakam hi a hmuhsak:\n“A dingmi cu ram [“vawlei,” NW] chungah him tein an um lai i ram cu zungzal in anmah ta a si lai.”—Salm 37:29.\nMah cu Jehovah Pathian biakam a si i a tling hrimhrim lai.\nMinung caah Pathian tinhnak cu zeidah a si?—Genesis 1:28.\nA hmasa bik minu le mipa kha Pathian nih zeidah a hal hna?—Genesis 2:15-17.\nAdam le Evi i nawl an ngaih lonak a phichuak cu zeidah a si?—Rom 5:12.\nMinung le vawlei caah Jehovah i a hramthawk aa tinhnak cu a rawk maw?—Salm 37:29; Isaiah 45:18.


CNF/A A Um Ko Nain. Bu Dang Dirh Hi,CNF/A Tthawn Ter Nak Caah,Dawn Khan Tu A Si. – Chintanbo\nTahan Kalay-Kabaw lei Chin unau hna nih Chin National Defense Force (CNDF) an dirhmi cu a ttha ngai tiah ka ruah. Thazaang a pe khomi paoh nih thazaang pek cio ding an si. Abik in Ralkap kut in mino tampi an nunnak a liam tikah, CNDF bantuk buu hi an herh tuk ruang ah a rak chuakmi a si tiah ka hmuh.\nKa newsfeed ah CNF/A an um ko caah, buu dang dirh a herh lo nain, tiah racism/miphun hoih/view in criticism/soiselnak a tuahtu tete an a rak chuak. Mahbantuk racism view in dirhmi buu a hmutu paoh hi, anmah tu kha “racist” an si kha an hngalh lo caah a si.\nChin miphun lungrualnak pinah CNF/A thawnternak caah dawnkhantu/phentu an rak si kha, nihin tiang an ifiang kho lo i, a poi tak.Inn nganpi/mansion/Chinland ah Livingroom light/CNF/A nih rooms dang vialte a ceuh/light a pek khawh lo ahcun, room kip ah Light dang/ CNDF/ZRO/ KNO tbk bunh cio kha a herhmi si ko.\nCun, zeibantuk hriamtlai/Arms group nih an target/goal cu SAC tei in Chin ram ah zalawnnak/daihnak le federal uknak a chuah khawhnak hnga, hmalatu an si i, kan ral kan tei in, Federal Democracy ram kan dirh khawh tik ahcun, tulio buu an ummi vialte hna hi a dih/dissolve colh ding lawngte an si ko hna.\nCucaah, zeitindah kan ral/SAC ti kan tei khawh lai timi hi biapi ah ruah in, buu a um ciomi vialte hi, zeitindah kan ikomh khawh lai i, kan tthawng lai timi leitu hi biapi deuh in ruat cio caan a si cang.\nCred : Zasang Cinzah.


China Ralkap thilthup Cazin An Fir Piak Hna Covid-19 Mizaw Cazin Zong A Lang Viar Dih – Chin World News Evening\nMay 20, 2020 May 20, 2020 Salai Van Thawngpang\nChina Ralkap nih a thil tein an chiah mi thlithup Cazin pawl cu an phozar piak hna i Cozah nih Covid-19 mizaw Cazin an langhter mi zong fiang in a lang dih ti a si. Cozah nih vawlei mipi theih in an phozar mi Cazin ahcun mizaw an tlawm ngai, a si nain a tu ralkap thlithup Cazin an phozar piak hna cu a lat tam taktak in mizaw Cazin an rak tam ti a si.\nHi Cazain hi China Cozah ralkap Sianginn pakhat nih tutan zawtnak kong he tha tein Cazin an tuah mi a si. Cozah nih a langhter duh lomi a si nain ruah lo pi in mipi sin ah a phan sual i China Cozah zong mualpho taktak in a hun um hi a si tiah Shwewiki timi nih a tarlangh.\nChina Cozah nih vawlei mipi sin ah thawngthanhnak an tuah ning ahcun “China rampi dihlak huap in Covid-19 zawtnak a ngei mi Cazin hi 84029 lawng a rak si. A si nain a tutan Ralkap Cazin an phozar piak mi hna ning ahcun, Covid-19 zawtnak a ngei mi dihlak hi 640000 (Tingruk le Thongsawmli) leng an si” tiah an chim.\nChina Cozah nih hin vawleipi hmai ah a mualpho lai a phan tuk caah Cazin dik taktak hi a rak langhter lo, mizaw Cazin hi a tlawm khawh chung in a rak langhter, a si nain China Cozah, ralkap lei nih Cazin an tuah mi cu mipi sin ah ruah lo pi in a phak sual tikah cun China Cozah lih a chimnak cu vawleipi nih an hmuh tthan ti asi.\nTutan ralkap lei cazin an tuah mi hi a luancia February thla in khan China ram khuapi 130 chung\nah a um mi, khuapi le pengkulh kip mizaw cazin an khomh mi a si. Ralkap lei nih Cazin an tuah mi hi a felfai ngai ngai i Covid-19 zawtnak an i chawnh biknak hmun pawl zong felfai tein an langhter i a bik in Tlanglawng dinhnak, KFC Dawr, Super Market, Hotel, Rawldawr ti bantuk in zawtnak aa chawnh mi cazin tiang in an langhter dih ti a si. V.O.M\nLungthin Nih A Celh Hrim Lo Nau Ngei Kami Nu Pakhat Cu Sizung Pa 6 Nih An Cohlan Duh Lo Ruangah A Nunnak A Liam


Kawkareik ah ralkap le palek an i kap, pakhat a thi – Hakha Cherry\nApril 25, zaanlei ah Karen ramkulh, Kawkareik khua ah palek le ralkap an i kap, pakhat a thi i pakhat hma a pu.\n“Tu zaanlei suimilaam 4:00 hrawng ah khan Kawkareik khua No. 6 sang, Zinathukha pura kulh chung ah chek nak gate ser in a hngak mi ralkap le palek an i si i meithal in i kahnak a chuak,” tiah khuami pakhat nih DVB ah a chim.\nAn i kap veve i Kyungdo Palek Sakhan palek Maung Win Bo cu a ttang ah kuan nih a khen caah a thi. Ralkap pa cu a hma a faak ngai i a nunnak thinphang a si tiah ka theih.\nRef: DVBThe Hakha Post\nCovid19 a chuah kate khan Zeitik hmanh ah ka lung a chuak bal lomi Lai Hmaihrem te(Afate) a khami khi tea(lakphak) in ding hna ti hi ka lungah chimh bang a hung pop.\nCovid19 vaccine ka chunh hlan poh cu zing ah hraitan Zanlei hraitan ti te khin tea cu ka din. Cun raifenh si Chloroquine 200mg khi cheuli cheu khat khi hmaihrem Ka ngeih lo tikah zerh khat ah vui thum ka din. A derthawmmi ca cun cheuruk cheukhat or cheuriat cheukhat tluk si hnga. Ka pumsa a thawn ko rih caah cheuli cheukhat cu ka din. Eidin tu cu vitamin C a kengmi tirawl chun ah usa ka pek.Mah hihi ikhamnak a tha ko rua tiah ka ruah. Hmaihrem fate khi a kha ngai i raifenh si ah a ummi chloroquine phun khi a keng hmanh maw. Kan rianah covid19 positive staff zong an um nain Bawipa thawng in tu tiang te cu ka him.\nKeimah ahcun rian a tuan ko rua tiah ka ruah. Atu hmaihrem fate tea in din cu ka lung ah a chuah bantuk tein ka khup arak fak tuk i tan i mah zun-ek lak ah ka ciah te lai ti tiang in ka ruah. Zan khat cu ka thutnak in ka tho i ka tlu hnik ko. A thom si a fah si a phin si. Bawipa mah zun ek lak i ciah ding cu asi kho bal la lo. Ka tlu ko la hi ka ti.\nMah lio te cun Ban hla va ei tuah ti hi ka lung ah a chuak pop. Rian ah ka um lio si kaw banhla zong cu ka ngeilo. Coka ah ka va kal i banhla cu pahnih ka lak i ka ei. Cop le cilh hin a dam. Cu hnu cu zerkhat ah vui thum ka ei. Khupfah ka ngei tilo. Ka chung le pahnih zong Nih ban hla Na cawk lengmang an ti. Khupfah a damh cu ka tile cu hnu cu an nih zong an ei pah rua an cawk tawn. Khupfah an iceih tilo\nZeipoh hi a Hlei luak in hman tu cu a tha lo. Keimah caah cun Bawipa nih damnak le himnak ah thluachuah a pek ti hi ka zumh.\nHmai hrem cu thisen sang xong hi a niam ter ko an ti le Cutu cu ka test lo. Ka din ah hin ka zaang ngai. Detoxify pum hi tuah selaw ka thei lo\nThazaang le pum thawnnak tla chia lak tu cun hman lo a biapi tiah keimah le keimah ka cawn piak. . pumsa ral dotu thawnnak ding ah ih hmucim, vitamin C kengmi tirawl, protein kengmi tiin pumsa ral dotu thawnnak(immune system boost up ) tuah kho tu ti rawl usa pek chih a herh bik. Raifenh si hmang uh ka tinak tu cu asi lo. Ka experience ka chim bia mu.Note: Hmang ve uh ti cu ka ti lo mu. Mah le ruahnak cio mu


Laksawng hmuh duh ah hla a tuahtu ka si lo caah a hohmanh nih a zeibantuk laksawng an ngah zongah lunglawm te’n ka cohlan – Chin World News Evening\nLaksawng hmuh duh ah hla a tuahtu ka si lo caah a hohmanh nih a zeibantuk laksawng an ngah zongah lunglawm te’n ka cohlan\nDecember 14, 2020 December 14, 2020 Salai Van Chin Celebrity News\nTutan ah Rap le Hiphop hlasatu Honey Khuaiti Zuu caṭial cu uar a um kho taktak. Hi bantuk lungput hi kan herh taktakmi cu a si. A lungput uar a um i a puitling kho taktak. Mino te nih hiti bantuk lungput a ngeimi hi Mino tampi caah zohchun awk tlak taktak a si.\nHoney Khuaiti Zuu nih a timi cu,“Chintube nih a tuahmi 2020 People’s Choice Award ah “Artist of the Year” timi tang ah nominee pakhat ka si ve caah a ka vote tu vialte , Vawlei kili um KhuaitiZuu Fans vialte nan dihlak cungah kaa lawm tuk. Upatnak Kan pek hna.\n“Laksawng hmuh duh ah hla a tuahtu ka si lo caah a hohmanh nih a zeibantuk laksawng an ngah zongah lunglawm te’n ka cohlan (Laksawng a cotu pawl zong an si cio ko lai).\n“Thapeknak cakuat tete ka hmuh, kaa lawm tuk. Teitu thiamthiam kan si. Hla ka tuah chinchin rih lai. 2021 cu Rap/Hiphop he nan sinah ka rak kir than lai. Nan dihlak cungah kaa lawm. God bless y’all! Upatnak he, KhuaitiZuu\nMino cheukhat cu a tu bantukin thimnak an ngeih hna i an tlin lo ruangah hnu a tolhmi an tam ngaingai. Thachiatnak ah a hmagmi an um tawn. Asinain, a zohthiammi hna caah cun zuamcawhnak nganpi pakhat bantuk a si. Honey Khuaitu Zuu lungput hi i cawn cio hna usih!\nThantlang-Hakha Bus a Accident nak a ruang zumh bikmi an chim cang\nThantlang-Hakha A Kalmi Chintaungtan Bus Accident Ah Aa Khongmi le A Thimi Thil Sining Theih Tawk


Hakha Medical Insurance Of Charity Kong He Pehtlai in Mizapi Sin Fianternak – Hakha Cherry\nHakha Medical Insurance of Charity cu Zar Ni nih a tuahmi si. A min hi Kawl min a si nain Laimi a si. “Ni 1 ah tangka thong 30 cio kan pek hna lai i zaangfah tein khuate lei ah Medical Insurance zuar ka bawm uh” tiin a kan fial. A kan hlen lai ti kan ruah lo ca ah kan cohlan ve.\nKan tlawnnak khuate 51 nih medical insurance cu an cawk (member an lut). Khua 5 cazin cu aa tlaupi. A taangmi khua 46 in a cawmi milu le tangka an pekmi kan tuak tikah ting 100 le ting 5 le thong 2 (10,502,000) a si. Phaisa cu a dihlak in aa tlaupi dih.\nMizpi Nawlnak:Medical insurance zuar a fialmi kanmah hi mizapi hlen duh in khuakip ah kan ratmi a si hrim lo. Kanmah tein motorcycle kan i damh i datsi kan i rawn dih ca ah thahlawh a kan pekmi zong hi a phu leemlo nain mifel ah kan ruah ca ah miphun ca ah rianṭuan a si ko tiin zuar kan bawmhmi asi.\nZar Ni nih a kan hlen in a kan tlau tak hnu ah, a konglam kan hlat i, Malaysia zongah Laimi tampi a rak hlen hna i mi tangka le thilri zong a fir, ti kan theih.\nA nu kan chawnh i Hakha a umnak a pilepu zong kan len hna, i “phaisa aa tlaupi mi hi medical insurance a cawtu pawl khirh ṭhan hna uh” tiin kan chimh hna nain “ṭuanvo kan lak duh lo cu a si lo, kan sining nih a pek lo tuk ruangah a si. Nanmah nih nan duhning in tawlrel ko uh” tiin a kan leh. Phung ning in pehzulh peng kan i zuam ko lai.Credit-The Hakha Post


Thantlang Peng Lungler le Vawngtu (Vuangtu) SAC ralkap sakhaan um ralkap cu anmah keel an si nain Sopum khua ah umhmun a khuar mi ralkap tu cu >>>>>>>> – Onlinenungak\nBy chin tawi on May 13, 2021\nThantlang Peng Lungler le Vawngtu (Vuangtu) SAC ralkap sakhaan um ralkap cu anmah keel an si nain Sopum khua ah umhmun a khuar mi ralkap tu cu an zaamnak a sau cang, tiah kan theih.\nCDF-Hakha nih SAC ralkap an hun kah hna hnu i Sopum um ralkap 15 in 20 kar hrawng cu an i thial cang. Surkhua Palek sakhaan zong May 8 lio ah an rak laak/khanghpiak cang hna.\nThawng Dang rel Chih……………………\nYangon Ramthen chung in Federal Army (YRFA) an dirh. Rammi sin ah siaherhnak he ralrin peknak cathanh an chuah.\nA herh tuk lo mi ah leng chuah lo ding, puai zawh hrial ding, rawl dawr, lakphak dawr pawl ah caan sau thut lo ding le DALAAN hna he naihniam in um lo ding May 13 ah an thanh.


Thantlang Cu Lungrawk Kan Si Ko Cang, Ralring Taktak A Herh - Chin Eleven News\nThantlang ah SAC ralkap mortar bomb a puak lo mi 2 laak, ralrin rih herh\nAugust 25 Thantlang kahdohnak lio ah SAC ralkap nih mortar bomb an kah i a puak lo mi 2 cu an lak cang, pakhat cu vawlei chung ah a puak cang an ti nain ralrih rih a herh tiah theih a si. Amah belte daithlan awk cu a tha lai lo. A dang a puak lo mi zong a um kho rih. A bik in Sianginn sang Bangla kam hrawng um mi nan fale chim hna u,” tiah Pu Ram Khar nih a chim.\nAugust 25 kahdohnak in SAC ralkap mortar a puak lo mi ruang ah August 27 le 28 ah pafa hna nunnak a liam i aa hliam mi 11 an rak si.THT\nRelchap:NUG, PDF nan bawmh hna ahcun hrem nan si lai tiah ralhrang nih an tlerh hna Mon ramkulh, Ceihthu ah chawlehthalnak a tuah mi hna cu NUG le PDF nan bawmh hna ahcun hrem nan si lai tiah rallokap nih an auh hna i an tlerh hna.Ceihthu ah chawlehthalhnak a tuah mi hna cu pengkomh zung ah an auh hna i an tlerh hna hi a si.


Sagiang le Magwe region ah ralkap le palik thah cawh lo an kuat hna a ruang a um – The Cherry Par\nSagiang le Magwe region ah ralkap le palik thah cawh lo an kuat hna a ruang a um\nSagiang le Magwe region ah ralkap le palik thah cawh lo an kuat hna a ruang a um!\nAyeyarwaddy Ramthen le Mandalay cu a mah ning si than cang, buai le buai lo um ti lo, Kawlrawn chung ka khual tlawnnak ah Rallokap hmuh ding an um ti lo, tlangcung lei ah an kai dih rua, ruah ding a tam ngai.\nZei poah he kawl ram hup in cuanh a hau ka ti tawn. Sagiang le Magwe region ah ralkap le palik thah cawh lo an kuat hna a ruang a um. A ruang pali in hmun kho a si. 1. Tuluk economic zone+ Uopaing le MEC income. 2. Trader board affair , India ram, Tuluk ram an rak kuat ding thil a tam tuk. Cozah sin ah tax an hmun ding a tam tuk. 3. PDF, CDF hi CNA/ KIA sinah training le hriamnam an cawk ti in an theih caah a bik.\nKawl ram ah Cozah rian tuan tu ting 12 kan um ti a si. 1ting khat le cheu nih CDM an tuah ti a si. ting 10 leng CDM lo an si ti nak a si. Chin ram ah CDM 75 or 80% an si ti a si rau. Madalay region ah District ( 4 ) he cozah rian tuan milu a khat ti a si. Kawlram hup in kan kal pi a hau.\nPalik cu zaamnak drih hmun a pek poah sin cu an zaam peng lai. Aruang cu Palik cu upadi ning kal an duh. Cun Meithal zong a tha mi an ngei lo. Lungrual caan a si. Mah thil ti kho lam in ii bawmh cio ding a si. Na tuah lo ee thazaang na pek lo ti ding a si lo.\nRalkap uk nak cu a ho hmanh nih an duh lo. An mah ralkap chung major tang rian tlai mi tam deuh nih an duh lo. Ralkap an pu le khi minung thin lung put a ngei lo mi an si. Sau deuh ah cun an lungdong te ko lai. Minung an si ve. Pu Al_Kanrafi bantuk zong a si kho mi a si.\n𝐑𝐚𝐦𝐝𝐚𝐧𝐠 𝐮𝐦𝐦𝐢 𝐧𝐢𝐡 𝐂𝐍𝐅/𝐀 𝐥𝐞 𝐂𝐃𝐅 𝐩𝐚𝐡𝐧𝐢𝐡 𝐢𝐧 𝐭𝐡𝐚𝐳𝐚𝐧𝐠 𝐤𝐚𝐧 𝐩𝐞𝐤 𝐡𝐧𝐚 𝐝𝐢𝐧𝐠 𝐡𝐢 𝐚 𝐛𝐢𝐚𝐩𝐢 𝐭𝐮𝐤. Tulio kan ram dothlennak ah ramdang ummi nih a kengkip in thazang kan chuah cio. Kan chuah ding hrimhrim a si. Kan pastor te le evangelist pawl nih an kan ti tawn bantukin ram dang kan phanhmi hi a sawhsawh a si lo. Kan ram le miphun dirkamhtu ding ah Pathian nih a kan thlah mi kan si tak.\nTulio hi Chin miphun caah thazang chuah a herh bik can a si. Chin miphun dothlennak ah kan nupa a simi CNF/A caah thawh a ho. Cun khua caah thawh a ho rih. Cu long hlah, Pengtlang CDF caah thawh a si rih. Kengkip le kakip lo ah phaisa thawh a hauh tikah ramdang mipi leiin phunzai ding dirhmun kan phanh can a um men ko lai.\nNain phunzai lo tein, i hne hram ko hna u sih. Tutan ral kan doh mi kan tei lo ahcun techin fapar chan tiang sal dirhmun in khuasa ding kan si. Cucu a ho hmanh nih kan duh ding a si lo. Cu kan duh lomi cu ramdang um, Chin miphun dihlak ngeihchia chawva chuah in langhter hna u sih. A bia bikmi cu CNF/A ca thazang kan chuah mi long hi a za tiah ruat hna hlah u sih. Pengtlang CDF pawl an caah thazang chuah rih hna u sih.\nCNF/A caah phaisa kan thawh mi nih Myone/Pengtlang CDF pawl (Basic need) pawl ca tiang ttuanvo a la kho hna lo. Cu caahcun CNF/A caah thazang kan pek bantukin pengkip CDF pawl zong thazang pe cio hna u sih. Ngeihchia chawva bawm ve hna u sih. Kan nupa a simi CNF/A long bawmh longin an fale a simi CDF pawl zong philh hrimhrim hna hlah u sih.\n← Breaking News: Hakha Peng Zathal khua ah aruang hngalhlo in Pu Ceu Thang inn a kaang\nMin Aung Hlaing Ralhrang Nih Timhtuahnak An Ngeihmi Cu Tihnung Taktak Ko! →


Coronavirus in a dam tthan mi UK Prime Minister Boris nih China cu a tlerh bak ko cang\nVawilei cung a buai chin lengmang cang. China nih Hong Kong ah National Security Law a hmang hnu ah , Bristish PM Boris Jonhson nih Hongkongers hna cu British Overseas Passport a ngei mi caah UK Citizens an si khawhnak ding caah lam a onh piak ti a phuan.\nBeijing’s Ambassador to the UK Liu Xiaoming nih a chim ning ah cun “UK nih mah bantuk in China ram chungah a thlak lengmang mi hi thil tha a si lo. UK hi China caah ral a si lai/ constitutes gross interference in China’s internal affairs, UK would ‘bear the consequences’ of making China ‘hostile country'” tiin a chim\n10 Downing Street nih cun mah bantuk in China nih UK a tlerh mi cu zeihman ah a rel piak hna lo i, China le UK hi hawikawm tha kan si, UK le China nih i pehtlainak tha tuk mi kan ngei. mah bantuk hawikawm sinak nih hin man a ngei lo tiin UK nih China cu ceilak in aphom tthan\nMr Liu nih UK cu fakpi in a phomh chap i “Hong Kong hi UK nawlngeinak ah a um ti lo ti hi rak thei hna seh. Hong Kong hi China tangah a um cang. UK nih Hong Kong a pek tthan lio ah khan Hong Kong lakah nawlngei nak a rak ngei mi vialte kha dawng dih cang.\nUK nih hin Hong Kong National security law kong ah zeihman rak chim ti hla seh. China ram chung ngawlngeinak ah i telve na tim ruangah maw si mah bantuk in na thlak lengmang? China nih UK he partner si kan duh, natein ral si nan duh ah cun nan duh ning bantuk in nan hmuh lai? tiin UK cu a tlerh.\nThe Prime Minister’s Official Spokesman “UK le China nih caan suapi rian kan rak ttuan ti cang. China hi vawlei ramkip ah buainak tuah tu si loin dainak sertu nan si khawh.\nUK le China hawikawm sinak nih hin man a ngei lo, kan duh poah kan chim lai, kan duh poah kan tuah lai. Hong Kong mipi caah fakpi in rian kan tuan lengamng lai. Credit- RTK\nBe the first to comment on "Coronavirus in a dam tthan mi UK Prime Minister Boris nih China cu a tlerh bak ko cang"


Ralkap Nih Ngakchia Kum 10 Mi An That - News and Media\nRalkap Nih Ngakchia Kum 10 Mi An That\nSeptember 15, 2021 admin MYANMAR 0\nNawlngeihnak latu ralkap pawl nih sualnak ngeilo khuachung ngakchia kum 10 mi an that ti DVB thawngthanhnak ah an tarlang. September 14 chun ah ralkap pawl cu Magway Division, Myaing ramchung ah mi tlaih ding an kawl i sualnak ngeilo ngakchia kum 10 mi pahnih an that hnu ah kum 19 mi mino pakhat zong an kap that. Khua mi pakhat nih Ralkap pawl nih.\nMyaing ramchung, Sanpiah khua an buai hna. Ngakchia kum 10 mi pakhat cu tiva i tak a kolh lio an kah that. Pakhat deuh cu hmun dang ah an thah. Cu hnu ah kum 19 mi zong an kap that a ti. Khua chung mipi pawl zong himnak kawlin ramlak ah an zaam. Rel chap – Sii cawk ah a kal mi Pu Hrin Cung le a hawi Thantlang SAC mithat phu nih an velh hna.\nChin Ramkulh, Zophei Peng, Khuabung khua in Thantlang khuapi chung ah sii cawk ding in a kalmi. Pu Hrin Cung le a hawile hna cu SAC nih an velh hna tiah thawng kan theih. Hi kong he pehtlai in thil um tuning a thei tu pakhat nih, “Khuabung in Thantlang ah sii cawk ding in an kal. Thantlang khuachung an phanh ah SAC nih.\nPhone an chek hna an hmuh. Pu Hrin Cung hi a hawile pahnih he an si. An hawi pakhat hi phone chek ding in an dirter lio ah dir loin a zaam i meithal in an kah. Pu Hrin Cung hi an velh hnu ah an thlah than,” tiah The Hakha Post ah a chim. SAC nih atu bantuk in an tuahto hna hnu an hawipa pakhat konglam an thei kho rih lo. Crd – THP\nCDM Tuah Police Bawi Cu Donak Ah Mual A Liam\nAn Thi Tiang Ralkap Uknak Kan Duh Lo Ti Langter Tu Mino 2 I Nulepa


A ChimCia Hman Ai Hngalh Kho Tilo Mi Nih Maw Pasal Trump Hi Tei Ko Lai – Thechinlungnews\nA ChimCia Hman Ai Hngalh Kho Tilo Mi Nih Maw Pasal Trump Hi Tei Ko Lai\nNehnungbik i an langhtermi national le state polls (vote peknak) a dik ko a si ah cun, Trump nih avoihnihnak thimnak buan a co ding cu thil harsa ngai a si ko cang. Thla 4 te lawng nih ai duh cang fawn tung i.Swing states (US thimnak biakhiaktu ti tluk in a biapi mi an si) i vote peknak hmun 19 in an tuah mi ah Trump cu Biden hnu lei lawngah ai thlai peng ko rih. Republican pawl election ah an sungh bal theng lo nak hmun zongah hnung ah ai thlai ko rih ai.NY Times/Siena College nih Thursday i poll an tuahmi ningah, Biden nih Trump cu Michigan le Wisconsin ah point 11 in a tei i Pennsylvania ah point 10 in,North Carolina ah point 9 in, Arizona ah point 7 in, Florida ah point 6 in a tei.\nPoll a latu Hodas & Associates Strategic Communications zong nih Trump ca i thawngpang a that ti lo nak kong an langhter ve. Michigan ah Biden nih Trump cu point 18 in a tei, tiah HASC nih an langhter. Wisconsin ah cun point 16 in a tei i, Pennsylvania ah cun point 12 in a tei, tiin an langhter.Redfield & Wilton Strategies nih an tuahmi poll ning zongah, Michigan ah Biden nih point 11 hrawngin Trump a tei, North Carolina ah point 6, Pennsylvania ah point 10, Wisconsin ah point 9, Arizona le Florida ah point 4 tluk hrawngin Trump a tei, ti si.\nFox News hi Trump hawi tha bik le Republicans thatnak lawngte a chimmi a si ko nain, poll a tuahtu belte cu Trump nih a thangchiat ngai ve. Thursday i anmah Trump le Republican media Fox News nih poll an tuahmi ningah zongah, Florida ah Biden nih point 9 in Trump a tei. North Carolina le Georgia ah point 2 in a tei. Asinain, khuaruah har ngai a si ve mi cu, Texs tu ah cun Trump nih Biden cu point 1 in a tei ve, ti si.Election Day a phaaknak dingah thla 4 ai duh rih caah, poll tuahmi hi cu a karlak ah thil hi a khupthal ai thleng tawn kho ko. Trump hi White House a thut khawh rih nak dingah vote a hmuhnak dingah a biapi ngaimi state pawl ah Biden lehlam nih a tei cuahmah cang, ti cu data an khomhmi a tamdeuh nih cun a langhter ko cang.Trump nih cornavirus a tawlrel khawhlo ruangah le rampumpi cuul in duhlonak langhter ruangah a cangmi buaibainak vialte a tolrel khawhlo ruangah a tu bantukin poll ah a mark a tlaknak hi a si, tiin Republican nih an i hman ngaimi Wall Street Journal nih Friday ah khan a chim. Tei an ka duh caah poll pawl hi a ninglo le a canglo pipi in an laak, ti phun in Trump nih a chimmi biahla pawl zong cu WSJ nih an langhter.\nPoll an tuahmi kip ah a dirhmun chiatkhat lei lawngte a panh chin lengmang cang caah, “poll tuahtu pawl hi a si te an si lo. Sung seh, ti an ka duh caah hranhram in poll ah ka mark an ka thumh, tiin Trump nih sual a phawt hna. Teinak kan hmu chuahmah ko, tiin amah a tanhtu pawl sinah a chim cuahmah ko rih ti asi. Tu thla awtka hrawng i CNN nih rampumpi huap in poll an tuahmi an langhtermi kongah Trump a thinhung ngaingai. Biden nih Trump cu point 14 percentage in a tei, tiin an chim caah, ngaihthiam na ka hal a hau, tiin a ti hna.\nHi nan langhtermi poll hi vote petu pawl an thachia hna seh, tiin nan namhnul duh hna caah a si. Cun, America cul in President a tuan lio mi thazaang pek an duhnak lungthin le thathawhnak vialte hrawh nan duh caah a si, tiin CNN cu senior legal adviser Jenna Ellis le COO Michael Glasser nih ca an kuat. Poll paohpaoh hi palhnak an ngei dih cio ko. Zeicahtiah, vote petu mitampi hna lakah mi tlawmte lawng interview an tuah hna i, hi hna pawl ni hin rampumpi huap i vote petu vialte hi an ai an awh kho hrimhrim lo, tiah Pew Research Center nih chimfiannak a tuah.Buaktlak in lakmi an si ko caah, mikip kamlo in interview tuah kho hna u sihlaw cun tuanbia hi phundangpi a si kho mi a si. Margin i 95% chungah khin 3 percentage minus asiloah plus a um khawh caah, voi 100 tiang zong zohthannak kan tuah len ko zongah, cu thiam cu a si ko lai. Ai palhmi kha ai palh ningin a um ko lai, tiin an chim.\n2016 election ningte a si ko rih ah cun, tutan poll an tuahmi pawl hi zumhraih awk an tha thlu lo, ti phun in Trump a tanhtu pawl an i la. 1972 tein khan 2016 lio i general election poll hi a kal hmang a si ko cang, tiin FiveThirtyEight i mifim pawl nih an chim.Cucaah, a biapicem mi tham cu Election Day i mipum in a hung chuakmi pawl i vote an thlaakmi dawkaw asi ko cu, tiin an chim Trump tanhtu pawl nih cun.\nBe the first to comment on "A ChimCia Hman Ai Hngalh Kho Tilo Mi Nih Maw Pasal Trump Hi Tei Ko Lai"


Chin refugee chungkhar (2) inn man pek khawh lo ruang ah Inn ngeitu nih an velh hna – Chin World News Evening\nJune 11, 2020 Salai Van Chin News\nBy Salai Cung Dawt\nChin refugee chungkhar (2) inn man pek khawh lo ruang ah Inn ngeitu nih an velh hna. Zaan 10pm ah an ka call i kan umnak in a hlat ngai nak, Hastal sang ah buaipi hna ding in ka va kal i 12am bak te ah inn kan rak phan tthan. An sining lung a nuamh lo caah zapi nih kan thei ve ko uh tiah a tang lei te hi a tawinak in ka rak tial.\nInn ngeitu nih an velh hna ruang ah Nutung pakhat deuh cu a lau tuknak ah a tlu i Namchan in Sizung ah an kal pi (An inn ka va phah ah hin cu nutung nu cu Sizung ah an kal pi cang caah bia ka ruah kho lo, A tu hi Mata Sizung ah a um rih ko). Sizung ah an kal pi mi nu hi lungthin lei dam lonak a ngei peng mi a si i UNHCR Partner a simi Don Bosco thit hruai nak in Cozah Sizung (DDU Hospital) ah a kal peng mi a si i Sii zong a ei peng mi a si. Tuzaan inn ngei tu nih an buai hnawh tik hna ah a lau tuk nak ah a tlu i namchan in Sizung ah an tlik pi hi asi.\nHi kong he pethlai in velh a tong mi nutung pakhat nih a chim ning ahcun “March thla in khan inn man kan pe kho ti lo. Kan inn man hi thlakhat ah Rs. 6000 a si i ka hawinu he hin Rs. 3000 veve peng kan liam tawn. A si nain Lockdown ruang ah zeihmanh kan tuah kho ti lo i March thla in inn man kan pek khawh ti lo ruang ah inn ngeitu nih an kan dawi i inn thar ah June 7, 2020 ah khan kan rak lut.\nInn ngeitu zong cu Lockdown lio a si caah kan hngak rih ko uh kan ti hna i an mah sian nak tein kan i thial cu a si. A si nain tuzaan ah khan kan thial tak mi inn ngeitu pa, a nupi le a dang pa pahnih an rak ra i inn man cu an kan hal. Tlawmpal cu kan theithiam rih ko uh kan ti hna. Cu vial ahcun an kan velh hi asi. Keimah zong pa pahnih in ka ban in an kan tlaih i vampang ah an ka huai, cun ka hmai ah an kan bengh chih, cun inn ngeitu nu nih cun thutdanh in a ka cheh, ka fanu zong an bengh chih. Cun ka hawinu zong an velh, an bengh ve, a fale ngakchia te zong an bengh hna, kan inn pawng ngakchia nute zong holh leh piak ding ah kan auh i a mah zong an bengh chih len” tiah a chim.\nZaan a si cang caah Don Bosco le UNHCR rianttuan tu pawl an kal kho ti lo. Police an auh hna nain caan sau an tlangtlak hna lo, thaizing ah report rak tuah te uh tiah an lawi tak colh hna. Kei mah zong hi va tlangtlak hna ding in an ka fial caah ka hawipa Zung Tang (Don Bosco ah holh let rian a ttuan liomi, a tu lio Matu Community ah Vice President a ttuan mi he kan va kal. Cu ahcun Police tu cu an um ti lo i nutung pakhat zong Sizung ah an kal pi cang caah kan tong kho ti lo.\nZaan suimilam 11:45PM tiang an inn ah kan tthu, a tlai cang caah kan rak lawi tak ve hna.


Election Kongah I Thlak Lo Dingin Battleground State 4 Nih Faak Taktak In Texas An Phomh – Onlinenungak\nElection Kongah I Thlak Lo Dingin Battleground State 4 Nih Faak Taktak In Texas An Phomh\nState 4 nih lehnak an tuah colh ve. Democratic attorneys 3 le Georgia i Republican attorney general 1 le ti in Texas nih US Supreme Court i tazacuainak a chuahpimi cu thalo in an soisel. Vote million tam taktak hnonpiak dingin tazacuainak an tuahmi a si, tiin an soisel hna. “Judicial (upadi zuul in) ningin rian tuanmi ninghngaltuk lehpek in zeirellonak an tuahmi hi SC nih a cohlanpiak awk a si lo i, hi bantuk mi zeirel lo in cawlcanghnak hi hehhnu hmailei ah midang nih an i cawnchin sual nak hnga lo voice a leenter awk a si,” tiin PA ca biachimnak an ngeih lio ah an chim.\n“Fiangpup in chim lawlaw ko u sih law, American mipi an vote hrawhpiak dingin Texas nih SC ai rawih i, US next president hi thim an timh. Hi bantuk Faustian (Khuachia sinah ka nunnak ka pek, a titu German arfizohthiampa a min a si) rawih le sawmnak hi cu fehtein hnonpiak hrimhrim ding an si,” tiin an chim. Georgia’s attorney general Christopher M. Carr ko hi Texas tazacuainak kongah a khuaruah a har khunmi a si. “Tutan election chung vialte ah hin kan US Constitution nih tuahnak nawl a pek ningtein Georgia nih a tuah ko. Election caah cawlcanghnak a kalpi, Covid-19 nih mipi lungthin a tuaitam ngai ko bu ah, election cu thatein a zohkhenh ko, election results vialte zong cu a fehter, namhnehnak a tuah – cun a tu le tu in cu vialte cu a tuahmi an si. Asinain, cu ko bu zongah cun Texas nih cun Georgia cu taza a cuai thotho ko rih,” tiin Carr nih a khuaruahharnak kong a chim.\nTexas tazacuainak hi Texas attorney general Ken Paxton nih a tuahmi a si. Paxton hi security he pehtlaiin dehhlennak a tuah, tiin taza an cuai lio mi pa a si. Cun, a office nih political donor ningcang lo in a tuahto, tiin sual an phawtmi pa a si. Cu ti sual an phawtmi vialte cu a cohlanpiak hna lo. Biden nih buan a co ko cang. Cucaah, hi kong hi Supreme Court he a pelte hmanh ai seng ti lo, tiin state 4 nih an chim. State pakhat le pakhat karah alhnialnak a um ah cun an biatheihpiaknak tuah (hearing) dingin Sumpreme Court kut ah US Constitution nih nawl a pek ko nain, tii (water) rights le ramri rights he ai pehtlaimi buaibainak kong lawngah sungrengtein le buaktlak in i thlaak kho ding ceu khi a si.\nTexas nih hin cu bantuk thil kongah zeihmanh buainak a tonmi a um lo caah, tazacuainak zong a tuah khawh awk a si lo, tiin new brief an tuahmi ah an chim. “Hliamtuar (midang hnursuan) tonnak kong i Texas nih ai hmanmi khuaruahnak (theory) hi cohlanpiak a si ah cun, zeibantuk election asiloah vote rights hmanh hi fawitein a lang le tlangin dorh le rengh khawh a si hnga i, cu in cun Supreme Court nih ai ngeihmi original law hi fawitein remhsiam khawh a si hnga. Misual lainawng pawl an tuahtonak policy he pehtlaiin NY asiloah California nih Texas asiloah Alabama hi taza an vun cuai ve hna hnga. Mah le dumhau chung cio (state cio) ah tuahmi election kong i buaibainak vialte cu a hunghung in biaceihzung ah phaakpi lulh an vun si hnga,” tiin Wisconsin brief an tuahnak ah an chim.\n“Election results pawl siseh, Texas state nih ai hmanmi phung votepetu minung million tampi nih an i bochan ta hi Texas nih a bawh ziar mi a si. Texas nih a tanhdeuh mi candidate an thim lo ruangah votepetu pawl hi dantat keel va si hlah. Cun a tu bantuk i nikhua a dinden hngak riangmang in Texas nih cawlcanghnak a tuahmi hi vocuanter rai zong a si fawn lo,” tiin brief an tuahnak ah an chim. Votepetu minung million a sawmsawm zeirello riangmangin, tlanhnak (remedy) tuah dingin Texas nih a lam a firhkhoihmi hi justice pawl nih an hnonpiak hna ah a tha, tiin state tamial nih an duhnak an langhter.\n“Texas nih a tu bantuk i Supreme Court ah a duhnak a langhter mi hi hrih le hram pakhat hmanh a ummi lo mi sual kawlnak le cohlan awk a tlaklo mi tazacuianak a si. Cu ko bu zongah cun, votepetu minung million tam taktak nih an ngamdamnak zawn hmanh ruat hin lo in biatakthlak tein vote an pek i election an kalpi. Cu election kongkau i state cio nih an i ngeihmi phung merhsanpiak dingin Texas nih Supreme Court a tuuk tualmal ko rih” tiin PA brief nih a chim. Nikum ah khan, federal courts pawl nih hin kapkhat party lawng tanh riangmang in biangeihpiaknak (hearing) nan tuah lai lo, tiah nawl chuah a si bal. Political kong biabuai kongah federal biaceihbawi pawl nih an thlaak awk a si lo, tiin Supreme Court nih a chim. “US ah party nganbik pahnih (Republican le Democratic) karlak i political power a ummi kongkau ah federal biaceihbawi pawl an i thlaak ve dignin licence a ngeimi an si lo.\nCun US Constitution kong zongah cu ti ngaingai in nawl an ngei fawn lo. Cun, an biachahmi kalpinak le rikhiahpiaknak kong zongah dirhmun an ngei fawn lo,” tiin Chief Justice John G. Roberts Jr. nih majority caah capar in a tial. “Texas khuakhaanmi cohlan a si sual ah cun, kan Constitution le a tungtlang viatle buan ah a cang lai i, American politic life ah Supreme Court hi kahkhat party lawng a tanhbikmi biaceihzung ah chiah a si cang lai” tiin PA brief nih biatlaangkamnak an tuahmi ah an langhter. Texas biasu ngaihpiak dingin biachahnak an tuahmi hmanh nih hin democracy cung i kan chiahmi zumhfehnak hi a chiatchuah ding khi a si, tiin Wisconsin nih ralrin a pek hna. Election cung i kan zumhnak fehternak dingah Supreme Court ai thlaak a herh, tiah Texas nih a chim ve.\n“Asinain, state pakhat a si mi Texas nih a dang states pawl i election results a khupthal lehpiak dingin biaceihzung ah tazacuainak tuah dingin onh a si mi tlukin kan democracy cung i zumhnak kan ngeihmi a sawksaam deuh tu ding thil dang pakhat hmanh a um ti tung lo,” tiin brief an tuahmi ah an chim. A phichuak zei bantuk a va si ko bu zongah, Texas an bia ngaihpiak i timhmi vial hmanh nih hin mipi lung a tuai lai i, rampumpi ah cohlan awk tlak lo in biaceihbawi nih an fehter cangmi biasuu pawl cu dotla (tazavuan) bantuk in a siamremh bantuk ah a cang hnga i, lihfangfaak in an chuahpimi biasuu hi thazaang a vun ngeihter ding lawng khi a tang cang, tiah brief nih an chim.\nTexas biasuu an ngaihpiak hna hlan ah, Thursday i biachimnak an ngeih tikah khin Supreme Court nih an kong hi a chim pah theu lai, tiah zumh a si. Cu bantuk biachimnak an tuah tikah caan tawite lawng caan an hmang theu. Cu in cun Friday tal ah khin an bia ngaihpiak cold ding an si le si lo biaceihbawi pawlnih biachahnak an tuah te ding khi a si. Theory ningah cun, SC nih duhthim ding tampi ai ngeih ko. Texas biasuu ceih a si chung cu Biden vote pek rih lo dingin state electors pawl hi a kham rih chung hna lai maw, asiloah, an biasuu hi a ran khawh chungin dah a ceihpiak colh lai dah. Nihin tiang i an zumh bikmi cu Texas biasuu hi ngaihpiak lo dingin SC nih khua khaan theu lai, ti a si.\nTexas nih capaar a tin hnu in SC hi voi 10 lenglo biachimnak an ngei cang i, Red le Blue states sinin siseh, amah Trump sinin siseh, politicians le scholar pawl sinin rak i telhvaih ve nak um lo dingin biakaa an lenter. Hi hna pawl an i telhvaih te lai, ti cu chimchung khawh a si. Texas hi punghman in rian a tuan lo mi a si, tiin Thursday i biachimnak a ngei lio ah Ohio attorney general, Republican, Dave Yost nih a chim. President a thimtu electors pawl thim khawhnak nawl hi US Constitution nih states kut ah a chiahmi a si. Cu kongah Legislature pawl nih an kutrit hna awk a si. Cucaah, cu Constitution ning tein, state chung election tuahmi vialte kongah state biaceihbawi pawl hi a donghnakbik biangeitu an si awk a si, tiin Red states nih an duhnak an langhter.\n“Constitution he ai tlaak in electors pawl thim awkah state biaceihbawi pawl Texas nih rian a fial hna. Cu bantuk rianfialnak, nawlchuahnak nih cun kan Electors Clause hi upat a pek si lo in, a buar lehlam,” tiin Yost nih a chim. Cucaah, 2024 election hlan hrimhrim ah Elector Clause a sullam hi Supreme Court nih thatein nan fianter ta a hau cang lai, tiin Yost nih SC sinah forhfialnak bia a chim. Absentee ballots cohlannak nithla pehsauh dingin PA Supreme Court nih biachahnak an tuahmi kongah Clause a sullam hi nan hman ah a tha, tiin SC sinah nawlnak a tuah. Chelsea Bawi


A POITUK HRINGHRAN. RALHRANG NIH YANGON AH LAIPA AN TLAIH EE – The Chinlung Post\nJuly 2, 2021 admin Local News 0\nYangon ah a um mi Laimi engineer pa te cu SAC ralkap nih an tlaih. Yangon Thinkan Kyun township ah a um mi Laimi engineer rian a tuan mi Kawl Thang Vuta kum 33 cu July thla ni 1 zaan nazi 11 ah SAC ralkap hna nih a um nak inn ah an rak tlaih tiah theih asi. A mah cu a ngan a dam lo mi asi I sii a thlop cuahmah lio mi asi.\nThawngpang Dang: Chinmi cungah AA cawlcangh ning cu lungrawk ngai a si ko. AA nih Chinmi hna cu hramhram in raltuk ning cawng dingin an hruai hna tiah theih a si. AA nih Chinram Paletwa peng, Bangladesh ramri ah a ummi Pichaung auhsuh ah a ummi khua 30 hna cu AA ruangah buainak tampi an tong hna tiah theih a si. Hi konghe pehtlaiin a tanglei bantukin thanhnak an tuah.


R.I.P. Sayaci Thang Cem Nih Mual A Kan Liam Tak Ruangmang Ee – Chin World News Evening\nBochan taktakmi Sayaci Thang Cem nih atu bantukin ruah lo piin Hakha ah mual a kan liam tak cu ngaih a chia hringhran. Zumh lei hmanh khi a har. Sayaci Thang Cem hi cawnnak lei zongah siseh bochan taktakmi le a nunnem taktakmi zohchun awk tlak taktak pakhat a si. Atubantukin mual a kan liam tak hi cu kan siang ve hrimhrim lo. Sayaci Thang Cem hi damlo in a um hnu ah sii aa din sualmi a um caah saya Thang Cem cu zual lei a panh i nizan hrawng khan a hun zual ngaingai i tuzingah mual a kan liam tak hi a si.\nSaya Thang Cem cu Hriphi khuami a si i, BEHS No. 1 ah cachimtu saya caan saupi a ttuan hnu in pension a la i Hakha ah khua a sami a si i atubantukin mual a kan liam tak cu kan ngaih a chia tuk hringhran.Tantakmi chungkhar Bawipa tu nih an ngaihchiatnak chungin hnem hram ko hna seh!\nApril 20,2020 (4:00 am ) ah Sayaci Thang Cem nih mual a kan liam tak. Hakha High School ah cacawng tti kan rak si.A poi tuk ee. Tantak mi chungkhar an ngaihchiatnak Pathian nih hnem ko hna seh. A nun chung mifel bak Upat awk tlak tak tak mi a si. Credit: Lian Iap\nZei Caan nih dik a kan phak mu Kapa Cem aw. Theih ka tih tuk mi ka theih cu ka zumh kho hrim lo mu.Ka uangpi tuk mi Kapa Cem aw na um kal ah dawr lei zoh lo le au hnawh ta lo in a sia rem lo mi te na kan kal tak chung a tuan tuk ee . Na baa tuk cang ko ti na celh hrim ti lo mu.kan na rak veh in kan i bultawl thiam lo ee sian lo bu tein Mangtha tuk mu Kapa Cem. Cerku Zaathang HP


Zumhtlak Sal - A VEL IN KHAMH KAN SI\nJoshuah 24:15, "Nihin ahhin nan biakding pathian i thim u; Kei le ka chungkhar tu nihcun Bawipa kha kan biak ko lai."\n(Bawipa kha a rian kan ttuan ko lai.)\nJoshua cu a hruaimi mipi sinah a ttha mi ralrinnak a pek khawh lawng siloin amah pumpak hrimhrim nih a zumhnak kha tuahnak in lam hmuhsaktu Hruaittu ttha asi. Israel miphun hna sinah a timi hna cu, "Zungzal a nungmi, Pathian kha bia tiloin, a rian an tuan duh ti lo ahcun, zeibantuk pathian an biak kha a poi ti lo. Zeicahtiah, Pathian dah tiloah cun a tthami pathian dang an um ti lo i an chia dih ko." Sinain Mipi theih in a thanhmi cu, "Kei cu bia ka khiah cang; kan ruahnak ka fun cang, KEI LE KA CHUNGKHAR NIH CUN BAWIPA KAN BIAK KO LAI." Caan tampi ah inn chungkhar ah pa bik nih hi bantuk a fekmi Zumhnak thanhnak hi inn chungkhar an hruainak ah a um tawn lo tikah chungkhar ah hruaitu ttha nih an chuahpi mi thluachuah thilttha vialte kha chungkhar nih tingco loin, buaibainak chungah an um tawn.\nJoshuah nunnak in kan hmuh khawhmi cu, Pathian kan biak ko lai tiah a thanh hlan ah siseh, a thanh hnu ah siseh, a thanhmi a zumhnak hi a KAA in a chim lawng asi lo kha a fiang. A nunnak hrimhrim in pumpeknak a ngeihmi zumhnak le aa nunpi mi sining a rak si. Hibantuk in a zumhnak kongah thil pakhat cung le tlaihmi pakhat cungah fek thup in a dirmi pa, Joshua nun hin thil tampi kan cawn khawh.\nKamhmi ram, Kanan ram hlathlai awkah minung 12 thlah an si lioah, an va hmuhmi hmun le hma; kamhmi ram kongah Kaleb le amah, Joshua lawnglawng hi Thawngttha lei in an va hmuhmi kong a phurmi an si. (Positive Report) Cu lawng siloin, "Bawipa bawmhnak he cun hi hmun hi kan co khawh ko lai ti hrimhrim kha fek tein an zumhnak a langh termi an si." An hawi le mitam deuh nih an chimmi; mi tamdeuh uarmi nih khan a zumhnak a tei khawh lo mi asi lawng siloin a zumhnak cungah fek tein a dir mi pa asi. Pawngkam chimmi le zumhmi le hmuhning nih a zumhnak le a dirhmun kha a hnial khawh lo mi pa asi. Hruaitu pakhat dirhmun in zumhtlak le a dirhmun a fekmi pa asi. Pathian biakam cungah a dir, aa hngat i, pehzulh tein mipi kha lungtthawnnak a pek peng hna.\nAmah chan ca lawng siloin, a ra laimi hruaitu kong zong fakpi in a ruatmi asi. Jordan tiva an tan khawh tikah, Pathian lamhruainak hngalh pengnak ding caah lung pa hleihnih a char ter hna. Hi sullam hi ngakchia nih an nu le an pa an hal hna tikah, Pathian thawnnak nih zeitindah Jordan tiva a rak lehdih nak kong kha chimtthan khawh nak ding caah a tuahter mi hna asi. Cuticun Joshua cu Bawipa rian kha a nunnak a dongh tiang fek tein a ttuan. Ano lio i a tuahmi thiltha dang vialte cungah khan a za cang tiah, lungtling in um siloin, a nunnak a dongh tiang, kum 110 asi tiang fek tein Pathian rian a ttuan i Pathian hmaiah zumhtlak nun a ngei.\nTlukrilhnak le pialnak um lo tein, zumhtlak te le fek tein, Pumpeknak he Pathian kaltak lo tein a thih tiang a dirngamnak zumhnak hi Joshua nunnak in kan cawn khawhmi nunzia ttha asi. A Nunnak ah, zeithil kong paohah Pathian kha hmaibik ah a chiah zungzal i, Pathian biakamnak in thazaang a lak zungzal. Joshua le a chungkhar cu fek tein Pathian an biak i, an zumtu hawi vialte nih Bawipa an zaamtak tiang zongah an nih cu Pathian caah an nung i, zumhtlak nun an ngei. Nang na nunnak caah tah, Pathian caah zumhtlak nun ngei in nunnak pek dih dinghi na nun hnawhchan hmuitinh asi ve lai maw?\nTheihternak: Lasserre Bradley, Jr nih a tialmi capar "Men of faith" tharchuahmi asi.


Independent Salai_Dokhar Le CNLD Salai Van Bawi Lian nih Zeiruang ah Debate a ngamh lo? (A ruang chim ve) – Lai Lungrawn Post\nCNLD Party Candidate a si mi Salai Van Bawi Lian nih Chinmi kan mipi nih Ramkhel lei ah fak deuh Kai deuh in an theih khawhnak le Party nih Policy kan ngeih mi zei policy dah a tha tiah DEBATE sawmnak a rak tuah. Hi a Rak tuah mi ah Party tiah sawmnak a tuah. Asinain cucu Salai Dokhar nih #DABATE ding in a sawmnak ca a langhter ko. Asianin CNLD lei in Salai Martin Van Bawi Lian nih zeiruang ah a duh lo?\nMipi nih Ramkhel Kan theihkauhnak le ah Salai Van Bawi Lian nih a rak tinh mi a si ko ahcun a cohlan awk a si ko. Asiloah NLD le USDP le a dang Party soiselnak sawhsawh ah maw DEBATE tuah a rak duh mi hlah maw a si? Cucu ruah a Phu ngai. Salai Van Bawi Lian nih Debate a rak duhnak hi Mipi nih ramkhel lei ah an theihfiannak a kauh deuhnak caah si lo, zeidek a si lai tiah ka ruah.\nSalai Dokhar bantuk Mino a raltha I mah le mah zumhnak a ngei mi Chinmi nih Kan herh. Hi Debate sawmnak he pehtlai in Salai Dokhar ka uar khunnak pakhat: “An Party amah cu a rem lo an ti a si ahcun, CNLD party Chung in an duh mi Minung chuahpi khawh a si. Ka cohlan hna” tiah a chim. Hihi Party zeirel lo siloin Mipi nih fiang tein le kau deuh Ramkhel kan theihnak tu ah siseh ti saduhthahnak he tuah ka duh mi a si tiah a chim. An sining le an Party an I zuamnak ding zeidah a tha tiah mipi sin langhter. CNLD an ngamh a ve awk a si ko nain tiah ka hei ruah ko cu teh.\nTheihternak; Zei Party hmanh ka si lo. Independent zong ka ttanh hlei hna lo I Minung pumpak zong ka hua in ka duh lonak a um lo.


Fapa Duhnung Ngai An Ngeih Mi Cu A Min ‘Sanitizer’ Tiah An Sak – Chin 11 News\nFapa Duhnung Ngai An Ngeih Mi Cu A Min ‘Sanitizer’ Tiah An Sak\nPosted By: Chin News April 28, 2020\nIndia ram chung Utta Pradesh state ah a um mi nuva hna nih tuthla hramthok hrawng ah khan fapa pakhat an rak ngeih i cu an fapa te cu a min ah ‘Sanitizer’ tiah an sak hi a si. Hi hna nuva nih an duhnak pakhat cu an fapa ‘Sanitizer’ tiah min an sak mi nih hin mi vialte nih zeitluk indah kut tawl hi biapi kan rak chiah timi sullam a theih ter than lengmang hna lai tiah an duhnak hi a si.\nHi kong he pehtlaih Omveer Singh (nau te hringtu pa) nih a chim mi cu “kan nih cu sifak santlai lo ngai kan si caah hi pulrai Covid-19 dohnak ding ah zeihmanh ngeihchiah chawva in kan i teltum kho ve lo. Cu ruang ah kan fapa min kan sak mi nih hin vawlei cung pulrai dohnak ding ah kan hman cuahmah mi Sanitiser hi kum caan saupi hnu zong ah mipi niha n theih peng khawh nak hnga ding le zeitluk indah kuttawl hi biapi ah kan rak chiah timi hi an theih than lengmang ding ah kan duhnak a si ko” tiah zong India thawngzamh sinah a chim.\nCun Preeti Verma (nau te hringtu nu) nih a chim ve mi cu “Coronavirus hi tihnung tuk hringhran a si ko. Minung nunnak ah thinphang thlalau in kan um lio ah hi bantuk in fapa hna dam tein kan ngeih khawh hi a sunglawi tuk mi a si. Cu ruang ah kan fapa min ah ‘Sanitiser’ tiah kan sak mi hi thil tha a si ko tiah kan ruah” tiah zong a chim ve.


Ralkap MP Meithal In An Kah - Chin Eleven News\nRalkap MP Meithal In An Kah\nYangon ramthen ah MP a rak i cuh mi U Win Khaine cu nihin ah a ho ti hngalhlo mi nih meithal in an kah i a nunnak a liam. Mah pa hi Kaya khua USDP chairman hlun zong a si i, MP hlun zong a si i, a tuhi Mp a cuh ve mi zong a si. Mah Pa hi khuami harsatnak a kan pek tu a si pinah mipi caah tihnung ngai a si, Nihin ah lakphak dawr hmai ah an kah i, a hmun bak ah a thi colh tiah theih a si.\nU Win Khiane cu a luan cia mi 2020 rampi thimnak ah USDP aiawh in Yangon ramthen No. 1 in a cuh lio ah khan ralkap he kan i khat ko tiah a rak au len nain ralkap pawl nih pawl nih uknak an lak hnu cu amah ning te a si tiah an chim.\nRelchap: inkin PDF pasaltha, Ko Myo Chit cu nizaan August 4, 2021 ah, Ralkap nih bia an halnak ah an thah beh, a nunnak a liam e tiah theih asi. Ralkap nih biahalnak an ngeih mi Sit-kyaw-zi (စစ်ကြောရေး) ah faktuk in an hrem hnu ah a nunnak nih a tuar ti lo, a thaw a dih hi asi.\n“Ko Myo Chit cu, Kalaymyo, Sit-kyaw-zi (စစ်ကြောရေး) ah bia an halnak ah nizaan ah a nunnak a dih cang” tiah thawngthanhnak ah an langhter. July dongh ah khan Minkin PDF minung 57 hna cu, Ralkap minung khuami le Dalaan ruang ah tlaih an rak si, cu ni ahcun zeimawzat an thah hna, cun Ko Myo Chit zong hi tlaih mi ah aa tel ve i, a mah hi Kalaymyo ralkap Sakhan ah an kal pi i bia an halnak ah nizaan ah a thih hi asi.\nMinkin PDF an rak tlaih hna ning an langhter mi: July 28 ah Sagaing ramthen Minkin peng Panset Tongphyu lei ah hriamtlaibu pakhat nih chawnhbiaknak ngei dingah hriamnam put lo in kan i tong hna lai tiin an hlen hna i, Mikin PDF 57 an kan tlaih tiin Mikin PDF rianngeitu pakhat nih BBC ah a chim.\nJuly 27 zinglei ah PDF le ralhrangbu hna hmun 2 ah an i kap.Khua pakhat cu Minkin PDF hna nih an kulh dih cang. Khatalei nih hriamnam tel loin i chawn dingin an rak sawm hna.\nMah cu an in zumh sual i, a kal mi hna cu an tlaih dih hna ralhrangbu meithal a tlai mi dalaan pawl nih an tlaih hna.An tlaih dih in Minkin ah a um mi rallokap hna cu an va auh hna i set-lawng in an rak tlaih.An zumh lo caah a kal ve duh lo mi 12 belte cu an luat tiah DVB nih a chim.\nKhatalei ah Minkin peng Panset ah Minkin PDF le ralhrangbu kar i kahnak a chuak i, rallokap 1 a thi, 3 hma an pu tiah Minkin PDF hruaitu pakhat nih a chim. An tlaih mi hna kong he pehtlaih i an thawngpang zeihmanh theih khawh a si lo caah an chungle hna an thin a phan ngai.\nLautu CDF Nih An Van Tlerh Ve Cang Hna


A Biachim Cu Ṭihnung Bak Hih! Chin Mi USA Ah Sau Nan Him lai loh Ka Chim Mi Hi Mihrut Bia Ah A Duhmi Ruat uH – Chin World News Evening\nKan chimh rih hna, US Chin mi an thi ah Covid19 immune asi timi an hmuh. Monitor an tuah liomi, virus bak nan tak chung ah khumhmi minung 30 hrawng. US scientist te nih an khuaruah har in an zoh ko. Zei ti hmanh in an um lo caah Chin mi thi chung ah immune timi covid 19 zei a rel bak lo mi a um i mah cu zei dah si ti theih an duh. A thli tak in tuahmi experiment asi January khan an thawk cang.\nNai ah si an rawnhmi pakhat cu Lyft ai cit, driver pa under cover simi nih cu pa cu interview a tuah len “a luan ciami ni 30 ah na zaw maw?” Zaw hlah, zei ti hmanh ka um loh a ti. Ref: Chin hero hacker sin in theihmi. A nih hi anonymous asi.\nChin mi USA ah sau nan him lai loh. Ka chim mihi mihrut bia ah ruat duhmi ruat uh. Mang manh phun nalprofet phun ka chim mi asi loh. Chin mi redugee tam lak te nan tak cung ah Zurabg bantuk in medical testnak le experiment caah an in hman cuahmah hna. Credit: Zen Lee (Global Rawn Chin Media)\nChin miphun le Covid 19 updates: 1. Myanmar ah First case an hmuhmi Tedim pa cu a dam ko nain tuletu an test i positive Peng a piah. Nihin ah a nu a chawnh, positive a si ve tiah an thanh. 2. USA DC area ummi, Tedim lei ka unau thiam Kum 38, nupi le fa a ngeimi cu Covid 19 in a nunnak a liam i a hawile 2 zong a chawnh hna tiah kan theih.\n3.USA DC area um thiam tlangval 30 hrawng pakhat zong Covid 19 positive a si ve i, a nih cu “mild case/ a si. A dam ngai cang tiah kan theih.Indianapolis ah Chin 100 hrawng Covid19 positive an si tiah Lai media nih an vahpi. Biachawk vai sawhsawh a si i, zumh ding a si rih lo. 4. Australia lei in Hakha a tlawngmi Lai pa pakhat nih Hakha ah Pumhnak a tuahpi hna caah Cozah nih tazacuai an timh tiah kan theih. Hibantuk lio caan ah mipi pumh-khawmhnak tuahtu cu a mawh ngaingai.\n5. USA in a rak tlungmi Chin tlangval pahnih cu Gankaw ah ni 14 chung inn ah erh ding in an fial hna nain, Ni 2 lawng an i erh i, Matupi lei ah lo diam an zam. Matupi nih an rak tlaih hna i, Gankaw ah an rak chuah tthan hna. Nawl zulh lo man, Thla 3 veve thong thlak dingin dan an tat hna tiah kan theih. 6.USA in a tlungmi thiam, Cozah phung buar in Tamu ah Nupi tthit puai a tuah caah Cozah nih Phaisa an liam ter pinah thong thlak dingin dan an tat tiah kan theih.\nChin state, Hakha sizung ah a thaw a chuah kholomi thaw peknak Ventilation hi pakhat te lawng an ngeih tiah Dr Cungpi nih a chim. Tulio Covid 19 hi Thawchuah a phittu Virus a si caah, Hakha ahhin mizaw karh sual hna sehlaw Ventilation loin an thi thluahmah ko lai caah, zawtnak hrik pakhat hmanh a phan nak hnga lo, iveng thiam ngai a herh tinak a si. Credit: Zasang Cinzah


Thantlang Khuanu/pa Nih Vice President Sin An Halmi Dinti Laknak Sing 510 A Bawmh Colh Hna - THE CHINLAND POST\nThantlang Khuanu/pa Nih Vice President Sin An Halmi Dinti Laknak Sing 510 A Bawmh Colh Hna\nSalai Elvis|2019 April 29| April 28 ni ah Vice President Pu Henry Van Thio cu Thantlang khua a rak phan i khuanu/pa nih thil phunli an halmi chungah Vomva dinti laknak ding caah sing 510 bawmhnak a pek colh hna tiah kan theih.\n“Thil phunli kan halmi chungah Sianginn sang hmunthar ummi hna caah Vomva dinti lapiak dingmi cu sing 510 a kan bawmh colh. Hi bawmhmi ah pape cawknak ca le ti-inn gallon 10,000 tlum saknak ca aa tel chih. Rian zong tuan ah thok colh dingin Teder auh a si ko lai. Cun zuu deu (a-tuh) zuarnak kong zong tuanvo ngeitu hna nih tha tein zohfel piak ding, khuakomh (oh-suh) kongkau tu cu duhsah in tawlrel te ding kong le Siang Cachimtu saya/ma te kong zong a ralaimi May 2 ni ah rampi huap in siang cachimtu saya/ma thlenremhnak a tuah te lai” tiah khuanu/pa tuanvo ngeitu Pu Lawm Bik nih TCP ah a chim.\n“Vomva dinti hi sianginn sang hmunthar ummi ca lawngah hman khawh a site lai. Cu hna caah a dangtein rak zohcia cangmi a si. A ruang cu cunglei deuh ah cun ti a kai kho lai lo. Cun sianginn cachimtu zong Thantlang peng ah 400 an bau ti cu an theih cia dih ko, nain theihternak kan tuah than hna khi a si” tiah Pu Lawm Bik nih a chimchap.\nAvoi linak Vice President cu Thantlang khua a rak phan i khuanu/pa nih thil phunli an hal mi chungin pek colh awk a tha mi cu a tu bantuk in a leh hna hi a si.\nPrevious Chin Ramkulh Hluttaw Speaker Hlun Pu Hau Khen Kham A Thi\nNext Mindat Khuami Nih Vice President Sinah Thil Phunli An Hal


Aw-zai Kongah Chimtu Le Cawnnak Zeihmanh Ka Ngei Lo: Van Hlei Iang – The Chinland Post\nAw-zai Kongah Chimtu Le Cawnnak Zeihmanh Ka Ngei Lo: Van Hlei Iang\nSalai CungCung|2019 April 9| UPC Khirhfabu FBYM (five Brother Youth Ministry) tawlrelnak in tuahmi avoi 1nak PDY Icon hlasak zuamnak ah Pakhatnak hmumi Mai Van Hlei Iang nih hlasak kaa zuam lai ah Pathain sin thlacaam nak biatak tein ka ngeih peng ruang ah atu bantuk in pakhatnak ka hmuh hi a si. Hlasaknak lei kongkau ah training kaimi ka ngei lo, chimtu zong an um lo, kei mah tein Video chung hla pawl ka zoh i ka sa tawn tiah Mai Van Hlei Iang nih The Chinland Post a chim.\n“Atu bantuk in PYD Icon hlasak zuamnak ah pakhatnak ka hmuh cu a hmasabik ah Pathian thawng in a si. Cun ramchung ramleng thazaang petu nu le pa u le nau cung ah kaa lawm. Pakhatnak ka hmuh lio ah hin kaa nuamh tuknak ah ka mitthli tiang a luang. Hmailei zong ah Pathian ramkuahnak caah kaa zuam chinchin lai. Hi hlasak zuamnak caah zaankhua dei in Pathian sin thla ka cam, cun hla zong chun nitlak in timh tuahnak ka ngei. Pakhatnak hmuh ka duh caah hla hi chun he zaan he ka ngai i ka sa. Hi hlasak zuamnak caah hin ka chungkhar le ka khirhfabu lei zong nih tampi thazaang an kan pek. Hlasaknak lei kongkau ah training kaimi ka ngei lo, chimtu zong an um lo, kei mah tein video chung hla pawl ka zoh i ka sak tawn” tiah Mai Van Hlei Iang nih The Chinland Post ah a chim.\nVan Hlei Iang nih hla zah le hla thiam aa fawih nak le Gospel singer dirhmun in hmai lei ah hlasaknak in ka caan ka hman peng ko lai tiah a chimnak kong aa manh le aa dam ko ah cun zeibantuk hlasaknak sawmmi paoh kal peng khawh ka zuam lai tiah a chimchih.\n“A ho paoh nih Pathian hla le Crusade lei siseh Concert ah siseh sawm khawh ka si. Kei hi Pathian hla lei deuh ah ka rak kal cang mi ka si caah lovesong lei cu ka sa lai lo, Pathian hla le ram hla deuh ka sa lai. Lovesong sak hi cu a sual ka ti lo kei mah ka nunnak ah Pathain hla lawng sa ning tiah timh tuahnak ka ngeih caah love song ka sak lo bia a si. Hmailei ah cun Album pakhat tal cu i chuah kho ve ning tiah saduhthahnak ka ngei. Tukum chung ah ram chung ramleng hlasak kal hi ka duh ko nain ka kum 16 lawng ka si rih pin ah ram leng lei hlasak kal cu kum 18 cung lawng a ngah caah tukum chung cu ramchung deuh ah hla ka sa lai. Hmailei ka karhlannak ah Pathian a sunparnak ka langhter khawh chinchin nak hnga thlacaam kan bawm peng u” tiah a chim.\n“Kafa hi a ngakchia ka tein hla lei a zuam tuk mi a si, fimnak lei ah biataktein thazaang kan pek ko nain a ngamdamnak lei a that deuh lo caah taang 8 in aa din i a mah duh mi hlasaknak lei tu kal ko seh Pathian sunparnak caah tiin thazaang kan pek. Hla hi video chung in tampi ka ngeihter i ka cawnter, an aw an chuah ning siseh a dangdang hlasak ning pawl tha tein ka zoh ter i ka cawnter. Hlasaknak lei hi biatak tein kan mah zong nih thazaang kan pek. Pakhatnak a hmuh mi cung ah pakhatnak ah Pathian min ka thangthat. An i zuam lio ah hin ka thinphang tuk ve, pakhatnak hmuh le hmuh lo cu Pathian sinah a um i ruah lopi in pakhatnak a vun hmuh ve tik ah kaa lawm tuk. Pathian thawng in a si, a mah Pathain a ram kohtertu fanu tha ah si chinchin ko seh” tiah Mai Van Hlei Iang a pa nih The Chinland Post ah a chim.\nVan Hlei Iang cu a pa pastor Pu Van Leng Mang le nu Pi Cuai Sung an fanu a si i Tikir khuami a si i Thantlang ah khuasa lio mi an si.+++\nPrevious Khuapi Pathum Hunnak An Tuah; Waibula Khua Lawngah Chief Minister A Kal Kho\nNext CACC Nih Hakha Ah Lai-Inn (Chin Traditional Village) An Sak Lai